Kaozeadenn Implijer:Po'low - Wikipedia\nSalud, Po'low, Un degemer c'hwek a roomp dit war ar Wikipedia e brezhoneg\nDemat, Po'low. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nSpi hon eus az po plijadur war Wikipedia e brezhoneg. --Kadwalan 1 Eos 2011 da 16:14 (UTC)[respont]\n1.1 Treuzlizherennadur ar gregach\n2 Black River / Dourdu(ff)\n3 Studi ...\n5 Alarc'h du\n6 Paotr Treoure\n8 Div wech ar memes tra\n10 Fazioù stankañ\n11 You are invited!\ndevezh-arat[kemmañ ar vammenn]\nTrugarez es da sikour er bajenn-se. N'on ket eus ar re wellañ evit sevel ar pennad-se, ha ma kerez mont pelloc'h ganti, gwell a se. Bianchi-Bihan (kaozeal) 1 Mae 2012 da 11:32 (UTC)[respont]\nTreuzlizherennadur ar gregach[kemmañ ar vammenn]\nEmaon o tont da lenn ar pennad "Selene". Hag amañ, e-giz e lec'h all ("Prometeüs/Prometheüs" da skouer) e choman gant un nebeud goulennoù : 1 - a-bouez eo, a gav din, merkañ an diforc'h etre an epsilonn hag an êta ("Selênê"), - ar pezh on gouest d'ober… met, hervez ar bajenn "treuzlizherennadur", e vefe ret lakaat an "e" gant un varrenn eeun war he gorre, ar pezh n'ouzon ket ober ; penaos 'ta diskoachañ ar stumm-se ? 2 - hag afer an "h" etimologel (amañ "Teia/Theia", e lec'h all "Prometeüs/Prometheüs" ha neuze : "Epimetheüs" ? "Athêna" ? "Theogonia" ? ha c'hoazh "Thot"…). Hag eñv ez eus bet un diviz hag un emglev bennak diwar-benn ar poent-se ? Gwelloc'h e vefe, d'am soñj, ober gant an "h", evit an anvioù divoutin d'an nebeutañ… Kontant e vefen o kaout ar sklêrijennouigoù-se… Po'low (kaozeal) 14 Mez 2012 da 17:49 (UTC)[respont]\nRet vije din klask, rak bec'h bras zo bet, meur a vloaz zo diwar-benn an traoù-se, ha n'em eus ket dalc'het soñj eus pep tra. Alies e vez aes tapout an doare-skrivañ gregach diwar ar wikioù all (an hini saoznek peuvuiañ). A-hend-all n'on ket sur e ranker mirout ar gregach kozh e skritur ar brezhoneg a vremañ : ne vez ket graet er yezhoù all, hag an distagadur soaznek eus an anvioù -se a vez pelloc'h eget hini hon brezhoneg c'hoazh! Da skouer: en:Selene. Bianchi-Bihan (kaozeal) 14 Mez 2012 da 17:56 (UTC)[respont]\nSed a gavan:\nWikipedia:Teul labour war anvioù gresianek, hebraek ha latin e skridoù kozh zo\nWikipedia:Kendivizoù reolata/Anvioù divoutin gresianek kozh ha modern/Vot 1/Diell01\na galon Bianchi-Bihan (kaozeal) 14 Mez 2012 da 18:04 (UTC)[respont]\nSalud, sed an hevelep tra, gant ul liamm war-eeun : []. Ne gomprenan ket abalamour da betra ez peus tennet al liamm war-zu ar pennad sae er pennad Selene. A galon. --Ex-Smith (kaozeal) 15 Mez 2012 da 12:19 (UTC)[respont]\nNe gomprenan ket ar goulenn kennebeut : n'am eus ket bet afer gant ar sae wenn-se ! Ma sellit mat ouzh an istor, deuet eo war wel ar sae d'ar 15 a viz Mae 2012 hep liamm ebet ha chomet e-giz-se betek ar 15 a viz Mezheven (da lârout eo goude am boa graet ma reuz) p'eo bet lakaet al liamm evit ar wech kentañ…\nAr pezh ne respont ket d'am damant : penaos ober un "e" pe un "o" gant ur varrenn eeun war-c'horre (aliet er reolennoù) ? Graet am eus gant tiredoù kognek, met ne glot ket mat gant hon doare-skrivañ na implij ar c'hornek nemet e kaz silabennoù "koaget"…\nKen ur wech all…Po'low (kaozeal) 15 Mez 2012 da 16:38 (UTC)[respont]\nSalud. ē hag ō emaout o klask, pe έ hag ό? --Ex-Smith (kaozeal) 17 Mez 2012 da 16:14 (UTC)[respont]\nN'hellan ket respont, peogwir aze emañ an dalc'h : n'ouzon ket penaos ober un e pe un o toet plaen ! Met alioù mat a zo da zont sur a-walc'h… Po'low (kaozeal) 18 Mez 2012 da 09:42 (UTC)[respont]\nSalud dit. έ hag ό a gavi amañ a-us el lodenn anvet "arouezennoù dibar". ē hag ō a gavi en da urzhiataer, dav klask "charmap" (ma labourez gant ur PC : "démarrer" ha goude "rechercher" : charmap) ha neuze e c'halli dibab lizherennoù dibar. A galon. --Ex-Smith (kaozeal) 18 Mez 2012 da 11:31 (UTC)[respont]\nē hag ō (Ē, Ō) a gavi ivez e-touez an "arouezennoù dibar", pe e krec'h ar prenestr, pe un nebeud linennoù dindan an "diverrañ" (trawalc'h eo klikañ warno evit ma teufent er skrid).--Trec'hlid mitonet (kaozeal) 18 Mez 2012 da 11:50 (UTC)[respont]\nAnat : n'em boa ket taolet kont eus boest an arouezennoù dibar… Mersi bras. Po'low (kaozeal) 18 Mez 2012 da 15:10 (UTC)[respont]\nBlack River / Dourdu(ff)[kemmañ ar vammenn]\nWell done ! Gourc'hemennoù. Aet e oa Breizh a-vaez da 'm spered, evit ur wezh. • 2.13.80.75 26 Her 2013 da 20:40 (UTC)[respont]\nStudi ...[kemmañ ar vammenn]\n... pe studienn a zo gwell din eget studiadenn aze, met n'in ket da glask pemp maout d'an troad. Bianchi-Bihan (kaozeal) 7 Gen 2014 da 14:07 (UTC)[respont]\nMarteze e kavi gwell ar c'hemmig nevez er pennad all? Bianchi-Bihan (kaozeal) 7 Gen 2014 da 14:31 (UTC)[respont]\nSalud dit ! Titloù un nebeud pennadoù (Gwenan, Merien) zo bet cheñchet gant unan eus kenlabourerien Wikipedia da lakaat unanderennoù en o lec'h. Gallout a rez mont d'an davarn da zisplegañ da soñj war ar c'hemm-se. A galon, --Llydawr (kaozeal) 29 Gen 2014 da 17:27 (UTC)[respont]\nAlarc'h du[kemmañ ar vammenn]\nDemat deoc'h, Ouzhpennet ho poa ur rann "Istor ha lennegezh" er pennad hag en em c'houlenn a raen hag-eñ ne vije ket gwelloc'h sevel ur pennad en e bart e-unan (Teorienn an alarc'h du da skouer) evel ma oa bet graet gant yezhoù all. Petra a soñjit-hu eus se ? A galon.--Prieladkozh (kaozeal) 14 Meu 2015 da 18:10 (UTC)[respont]\nGwir oc'h : soñjet em boa da gentañ en ur pennad disparti hag aet feneant da c'houde ha c'hoariet koukoug e neiz ar zoologour… Setu ne vefe enebiezh ebet eus ma zu ma teufe un den kalonek hag ampart da reiñ an dizalc'hiezh d'al lodenn-se. Met, d'am soñj, ne vefe ket mat lakaat da titl "Teorienn……" : a vefe reiñ re a bouez d'ul levr nemetañ ha na zellez ket mont da greizenn-kreiz ar bajenn ; ar wiki gallek en deus graet, a gav din, met n'eus anv nemet eus levr Taleb, hor pajenn deomp a zo pinvidikoc'h. A galon. Po'low (kaozeal) 15 Meu 2015 da 09:49 (UTC)[respont]\nSalud deoc'h, A-du kant dre gant : n'eus ket ezhomm da varmouzañ ar pezh a oa bet graet kent en un tu bennak all. A galon.--Prieladkozh (kaozeal) 15 Meu 2015 da 09:55 (UTC)[respont]\nPaotr Treoure[kemmañ ar vammenn]\n... hag ar roll levrioù. Sell a dost. N'eus ket meskaj etre an embannadurioù? Bianchi-Bihan (kaozeal) 22 Ebr 2015 da 06:52 (UTC)[respont]\nPeseurt meskaj : n'eo ket sklaer. Ar pezh a zo sur : bez' 'm eus amañ war an daol ul levrig savet gant PAOTR-TRÉOURÉ (sic) anvet Barzaz ha soniou evit ar vugale ; an dañvez anezhañ a zo evel em boa merket. Deiziad ebet, gwir eo ; padal, un dedi dornskrivet gant an deiziad 10/3/1937… Soñj eo deut din dre se e oa an embannadur 1935 meneget gant ar CRBC (a gav din). Lâr din ma chom un dra bennak amsklaer… Po'low (kaozeal) 22 Ebr 2015 da 10:28 (UTC)[respont]\nPeleüs[kemmañ ar vammenn]\nMarteze e c'haller kaozeal db Peleüs, ma ne gavez ket mat. Met un dra zo sur: Peleus a zo fall. Bianchi-Bihan (kaozeal) 7 Mae 2015 da 20:40 (UTC)[respont]\nDiv wech ar memes tra[kemmañ ar vammenn]\nSellet em eus mat , a gredan : https://br.wikipedia.org/w/index.php?title=Tindareos&type=revision&diff=1667186&oldid=1667159, ha ne gav ket din. Bianchi-Bihan (kaozeal) 11 Her 2015 da 13:13 (UTC)[respont]\nMa, peseurt diforc'h etre "Tad e oa [Tindareos] da Klitemnestra ha Kastor ha Polideukes, Timandra, Phoebe ha Philonoe" ha "Bugale o devoe : Kastor, Klitemnestra, Timandra, Foebe ha Filonoe" ? Nemet :\n- an doare skrivañ\n- an disparti etre an daou "gevell"… Po'low (kaozeal) 11 Her 2015 da 14:02 (UTC)[respont]\nAbrobin[kemmañ ar vammenn]\nMat e vefe kenveriañ an daou embannadur: a-hervez eo "skañvaet" an eil c'hoazh. Pet pajennad zo en eil? Bianchi-Bihan (kaozeal) 25 Ebr 2016 da 08:58 (UTC)[respont]\n156 pajenn… N'hellan ket keñveriañ pelloc'h peogwir n'em eus ket an Abrobin. Mat-tre adaozañ ar bajenn Abrobin. Po'low (kaozeal) 25 Ebr 2016 da 09:05 (UTC)[respont]\nSkañvaet eta. Met ret e vo keñveriañ ar pajennoù kentañ da vihanañ. Bianchi-Bihan (kaozeal) 25 Ebr 2016 da 09:20 (UTC)[respont]\nKentañ sell :\npajenn 3 : Daniel Defoe, Robinson Crusoe, Brezhoneg gant Yeun ar Gow\np. 4 : Embannet gant sikour, h.a. h.a.\nPep gwir miret strizh gant Embannadurioù Al Liamm 2005 Golo gant Tudu Huon ha Skrid kebad Trugarez da Riwal Huon, da Vrendan ar C'horr ha da Zivi gKervella evit o skoazell + chomlec'h, ISBN, Copyright\np. 5 : Lakaet e brezhoneg gant Yeun ar Gow diwar "Robinson Crusoe" - Daniel Defoe\np. 7-8 : Un nebeud komzoù diwar-benn Daniel Defoe (sinet Y.G.) ha dindan en italek : "Gant an titl Abrobin e oa bet embannet al levr-mañ evit ar wech kentañ, gant Embannadurioù al Liamm, er bloaz 1964."\np. 11-153 : an destenn\np. 155-156 : Geriaoueg (gant Yeun ar Gow, splann a-walc'h, evel ma oa boas ober)\np. 159 : Peurvoullet……\nPo'low (kaozeal) 25 Ebr 2016 da 09:59 (UTC)[respont]\nDisoñjet em boa 4vet pajenn ar golo, e-lec'h ma lenner : « An destenn kinniget deoc'h da lenn amañ eo hini Yeun ar Gow bet adaozet e brezhoneg ha berraet un tamm avat evit yaouankizoù Breizh, dezho da lenn, en o yezh, chañsoù sebezus Robinson Crusoe ». Po'low (kaozeal) 25 Ebr 2016 da 10:20 (UTC)[respont]\nDindan ma daoulagad emañ an destenn bet embannet e 1964 : ne gaver tra er rann gentañ — "Un nebeut komzoù diwar-benn Daniel Defoe" — hag a c'hallje sikour doare pe zoare.--Prieladkozh (kaozeal) 25 Ebr 2016 da 10:32 (UTC)[respont]\nEmbannadur 2004 a grog er bajenn 11 eta, ha hini 1964? Bianchi-Bihan (kaozeal) 25 Ebr 2016 da 12:51 (UTC)[respont]\nUn dresadenn gant Joël-J-SEVELLEG da gentañ-penn (pajenn 4), "Un nebeut komzoù diwar-benn Daniel Defoe" (pajennoù 5-6) da-heul ha kregiñ a ra ar pennad 1. — "E-lec'h ma raer anaoudegezh gant Abrobin, touellet gant ar c'hoant da redek mor." — er bajenn 7. Klozet eo ar bajenn 166 gant ar gerioù Amañ ec'h echu chañsoù burzhudus ABROBIN, ar peñsead..--Prieladkozh (kaozeal) 25 Ebr 2016 da 15:09 (UTC)[respont]\nUn diforc'h memes tra e niver ar pajennoù : 160 ar wech kentañ, 143 ar wech-mañ ; bremañ, dav e vefe sellout ouzh ment al lizherennoù… Disheñvel ivez ar c'hlozadur ; amañ (2005) : « Diouzh va zu, e kendalc'his gant va zreizh betek Bro-Indez ha, goude chañsoù niverus hag a bep seurt, e tistrois da Vro-Saoz, yac'h ha dic'hloaz ha laouen da vezañ graet tro vat. » Po'low (kaozeal) 25 Ebr 2016 da 19:17 (UTC)[respont]\nAn hevelep frazenn « Diouzh va zu, [...] graet tro vat. » a lenner ivez e dibenn ar pennad 15. "Abrobin, deuet da vezañ pinnidik, o vont d'ober ur weladenn d'e enezenn." (an hini diwezhañ evel-just).--Prieladkozh (kaozeal) 25 Ebr 2016 da 20:48 (UTC)[respont]\nFazioù stankañ[kemmañ ar vammenn]\nUn nebeud bloavezhioù zo ho poa skrivet er pennger «evit» war bajenn ar fazioù stankañ : «Trugarekaet e vez un den eus ur prof.» Hogen kavout a raer :\n«[...] d'am zikour d'ho trugarekaat evit eur c'hras ker kaer» (G. Morvan, Buez ar Zent, 1894, p. 134, meneget amañ)\n«Trugarekaat unan bennak evit e skoazell» (Geriadur brezhoneg An Here, 2001, pennger «trugarekaat»)\nBaleer (kaozeal) 31 Meu 2017 da 00:45 (UTC)[respont]\nStinglehammer (kaozeal) 22 Mae 2017 da 23:22 (UTC)[respont]\nSalud[kemmañ ar vammenn]\nE [Devri], ur meneg eus an Douffin. Bianchi-Bihan (kaozeal) 22 Her 2017 da 09:47 (UTC)[respont]\nTrugarez dit ! Aet on da welout… Ma, daou veneg e korf ur c'hantved… Mat e vefe gouzout gant piv int bet skrivet (an draonienn « doun » e Feiz ha Breiz a c'hellfe bezañ sinet Perrot). 'Forzh penaos em eus roet daou veneg gant « Dourdu(ff) » e skridoù gallek : rampo ! Po'low (kaozeal) 22 Her 2017 da 10:23 (UTC)[respont]\nMelc'hwed-krogennek[kemmañ ar vammenn]\nTrugarez dit evit bout reizhet ur v-k na oa ket kresket a-walc'h dirak ma daoulagad moarvat. Gorrek-gorrek on bet koulskoude o sevel ar pennad-se ! — Keritiad (kaozeal) 14 Meu 2019 da 20:31 (UTC)[respont]\nAdtapet diwar « https://br.wikipedia.org/w/index.php?title=Kaozeadenn_Implijer:Po%27low&oldid=1831428 »\nKemmoù diwezhañ degaset d'ar bajenn-mañ d'an 14 Meu 2019, da 20:31.


Kêr arz hag istor | Ville de Vannes\nAl label Buheziñ ar glad Pal ar c’henemglev\nAl label « Kêrioù pe Broioù arz hag istor » a vez roet get ministrerezh ar Sevenadur hag ar C’hehentiñ d’ar strollegezhioù lec’hel o deus c’hoant da dalvoudekaat o glad, aesaat ar c’hrouiñ savouriezh. Ar ger “glad” a rank bout komprenet en e ster ledanañ pa sell ouzh glad savadurel ar gumun a-bezh koulz hag ar gladoù naturel, industriel, mor…\nTremen a ra ar c’hoant-se dre sevel ur c’henemglev " Kêr arz hag istor " pe " Bro arz hag istor ", savet asambl get ar strollegezh. Ennañ ec’h eus termenet palioù resis hag un arc’hantadur.\nE 1990 e oa bet Kêr Wened é siniñ ur c’henemglev Kêr arz hag istor get ministrerezh ar Sevenadur.\nBuheziñ ar glad\nGet Servij Buheziñ ar glad e vez kenurzhiet labourioù Gwened Kêr Arz hag Istor. Lakaat a ra pinvidigezhioù kêr da vout anavet ha rannet get an annezidi, ar re yaouank hag an douristed. Kinnig a ra a-hed ar blez dizoloiñ glad Gwened dre gweladennoù, abadennoù graet evit a bep seurt tud, embannadennoù. E kenlabour gant servij rannvroel Renabl Breizh, emañ é renabliñ glad sevenadurel Gwened.\nPal ar c’henemglev\nUr programm labour evit talvoudekaat ar glad ha kizidikaat an dud a bep seurt doc’h daou bal :\nKizidikaat an annezidi\nDeskiñ ar re yaouank diouzh ar glad


A-dreuz ar menez war VTT (eizhvet ha diwezhañ pennad) - Radio Ribin : mouezh an Are\nA-dreuz ar menez war VTT (eizhvet ha diwezhañ pennad)\t>\nA-dreuz ar menez war VTT (eizhvet ha diwezhañ pennad)\nSul 11 a viz Gouere 2021 , par Alain B , popularité : 100%\nSelaou fin ar veaj lennet gant Kristian Braz :\nEus ar barrez-mañ , en ur vont a-dreuz ar menez, ez is, dindan un eurvezh all, da dapout torgenn-Sant-Mikael. Pemp munutenn da c’houde ez edomp, ar c’hi ha me, dirak ar Yeun Elez. Lezet ar c’hi blevek en e frankiz, ez eas eñ war-eeun d’an toull milliget...»\nKuriuziñ a raen hag e felle din gouzout dre peseurt hent e oa aet. Ha me war e roudoù. Aes a-walc’h ez ae an traoù gant ma marc’h-houarn treuz-bro er penn kentañ.\nO vountañ, o sachañ warnañ ez aen war gleuzioù strizh a zisrann tachennoù fraost . Dilezet int bremañ rak ne vez ket troc’het ken moudennoù gant ar varr evit adtommañ an tiez-plouz e-pad ar goañv, ha lakaat ar fars kokellenn da boazhañ en oaled. Ur vicher denn ma ´z eo unan a-raok ar foenn. Ul labour skuizhus aet da get. N’o deus ket tud an tolead keuz dezhañ.\nDeskrivañ a ra Ivonig Pikard buhez an\n«Tenner-mouded Yun Elez :\nDa viz Mae, mintin mat, en e veg ur c’hornig,\nHa dindan e gazel peurvuiañ ur balig\nAlies diarc’hen, e kerzh war-zu ar Yun\nE-lec’h ma vez kavet bep devezh eus ar sûn\nEn un toull kailharek, kuzhet betek e chouk :\nA-wechoù ne weler nag e benn nag e c’hoùg.\nUn dro, en ur zistreiñ a vale e Forc’hen,\nAnavezet e Breizh en abeg d’e dorgenn,\nE c’hoantais klevet gant un tenner brudet\nE petra e soñje en e boullig mouded :\n«Me a vefe eurus ma’m befe mignoniezh.\nPerak eta ez on gwelet fall alies.\nKemeret ´vit un teuz, ur morian, un touseg,\nGwallgaset gant e-leizh, gant meur a valbouzeg,\nBetek da eur va fred, pa zebran va zamm kreun,\nWar vord va zoull mouded pe e penn ur feunteun?\nEn ur vro paour e koad, pe hepdon, er goañv,\nA varvfe gant ar riv, ne boazhfe ket o c’hoan ?\nMe a garfe bevañ e-touez ar re-all,\n´ El un den a zoare ha nan an aneval...\nBremañ ne’m eus, siwazh!\n´Met dipriz, ur wech c’hoazh,\nHa’vit kompagnunezh ar sparfili treitour\nO plavañ misterius, pe evel ur barnour\nAr gerc’heiz dianket oc’h ehan war un troad ;\nO yudal en oabl Brizh ul labous divroad...\n´Vel-se, Pa gouezh an noz war gribenn ar mein glas,\n«´Tilezan va labour evit mont d’an hent bras;\nHa bep gwech’n ur bellât gant mall diouzh Yun Elez,\n´N em gavan disammet ha leun a levenez;\nDrant, va fenn a savan; c’hwitellat’ran d’ar bed,\nKanañ a ran d’an neñv, mousc’hoarzhin d’ar stered!»\nKoulskoude a-us d’ar Yeun ne glever mui galvoù etre labourerien o deze bep un dachenn.\nN’eo ket don an dour a bep tu din met ne fell ket din bezañ kaset d’ar strad. Ar gwiskad lec’hid blot diwelus a c’hall lonkañ ur marc’houarner ha ne vefe war evezh. Strisoc’h-strisañ eo kern ar c’hleuz ha fonnusoc’h-fonnusañ ar strouezh. Ouzhpenn-se e oa dav din lammat a-us d’ar fozioù a lak an dour d’en em ledañ. Harzhet on daoust d’am strivoù. Ha pell emañ Yann diouzh e gazeg… N’on ket sur eus an hent. Seblantout a ra din emaon o pellaat diouzh ar pal. Marteze ´m eus flastret ur blañten radenn vunut, "geot an ankounac’h» e veze graet outi hag a lakae an neb a gerzhe warni da goll e hent. Hep mar ebet e c’hoari ar Youdig, toull an ifern e kreiz ar Yeun, evel krater an Etna ´m oa krapet bloavezhioù a-raok : ur maen-touch.\nAn devezh-se ez aen daou bleget war ma farlochoù  etrezek krater ar menez-tan. Desachet ma oan gant galloud strobinellus nerzhoù n’hallen ket stourm outo. Heñvel ouzh Empedocle  e oan war-nes lammat e-barzh ar maen-teuz. Diwisket en doa ar prederour eus an Henamzer e sandalennoù. Petra a chomfe diouzhin ? Dre eurvad ma mignoned o doa intentet ne oan ket em jeu. Hag huchadennoù warnon. Aet kuit ar strobinell. Poent e oa rak ne oa ket aes diskenn an diribin serzh o kilañ.\nNe vefe ket brav din chom da ruzañ er Yeun e-pad an noz. Dalc’het ´m eus soñj eus mojennoù diwar e benn.\n«Hag, ur vunutenn goude, e glevis oc’h ober un tamm-spluj e-barzh.»\nPeuzheñvel eo dibenn an danevell-se gant hini Fañch Abgrall : «Len-ar-Youdic». «...Le chien lui échappa et, avec un cri terrible, s’élança dans l’eau que soulevait une tempête invisible..». D’an ampoent-se e save un trouz spontus diouzh goueled ar Youdig endra ma stlake ar gurun ha krene an douar. A-wechoù e veze klevet razailh  e kreiz ar Yeun. Ar re Goñjuret en em save ouzh o zonkadur reuzeudik. (Lod a lavar e oa kriadennoù bugale-noz, al lesañv roet d’ar bongorzed  ). Seurt rambreoù  a vage ma faltazi. Met ne oa ket anv da rambreal.\nBloavezhioù zo e oa bet lonket ar Youdig milliget gant dour al lenn implijet evit yenañ turbinoù nukleel.\nHervez Awenn Plougoulm, ur gonterez eus ar vro, ez eus un displegadenn all. D’ar mare-se ne oa ket dour amañ, nemet taouarc’h ha parkeier dister, mat da c’hounit ed-du nemetken. Fellout a rae d’ur c’houer gounit gwinizh. Sikouret gant korriganed e oa ar peizant war-nes ober un eost fonnus. Met ar greun a voe debret gant all laboused. Hag al labourer-douar da ouelañ dourek. Hogen tro-war-dro e oa miliadoù a gorriganed o leñvañ forzh pegement. Hag an daleoù a oa ken puilh ma save an dour en draoñien. A-raok pell e voe beuzet al leur betek ober ul lenn, ul lenn bras. A-hervez, abalamour d’an daeloù, e chom an dour sall un tamm.\nNe faote ket din mont war-raok evit kaout un tañva. Ret e oa din dont war ma giz hep gouzout hiroc’h. Ha ne oa ket aesoc’h hent an distro. Koulskoude ´m eus kavet war ma hent seurt pondalezioù savet gant plankennoù juñtret a-us d’al lagenn. Pelloc’h e oa ur garront skosellek  ouzh ma gortoz. Saveteet e oan.\nWar hent an distro etrezek Sant-Kadou ne voen ket harzhet na gant Paotred ar Sabad na gant ur Gannerez-Noz evel ma oa erruet gant ar paotr Yann.\nHennezh a lâr : «Goude ez is war-eeun d’ar gêr da welet ha dare oa lein gant va hini-gozh.»\nHa me war-zu ma c’harr-kampiñ goude bezañ prenet kouignoù e Ty Forn Nevez, bouloñjiri bio ar gêriadenn.\nE-pad ur sizhun ´m oa graet ur veaj war lez daou ved en em intront. Ur bed haerzel  savet gant kêriadennoù liammet gant gwenodennoù, uhelderioù ha donderioù heñchet resis. Warnañ savadurioù ha tud gwir. Hag ur bed hud, hini ar mojennoù, ar c’hontadennoù, ar c’hanaouennoù maget gant faltazi ar skrivagnerien, konterien... Ar re-se a zispleg orin an darvoudoù, ar savadurioù dindan levezon boudoù dreistordinal evel korriganed, diaouled pe sent. Displegadennoù hud zo faltaziet evit kompren fedoù pe anadennoù an natur. Hag eo strujus faltazi ar Vreizhiz. Hiniennoù a lâr eo aesaet seurt treuzfurmadur gant hinad breizh _ avel ha glav_ hag ar gweledva-lanneier, gwaremmoù brug, taouarc’hegi ha radenegi.\nSeurt elfennoù a zo a-vat gant gwelidigezh ar moliac’h . Hervez Michel Lebris eo Breizh ur faltazi hag a liamm er memes skeudenn ar bed haerzel hag ar bed sklaer ha fraezh.\nEvit kadarnaat asuradennoù ar skrivagner ´n eus nemet mont da-heul ar c’hi ru etre Sant-Riwal hag ar Youdig.\nPell-gargañ an enrolladenn :\nBarzhoneg Ivonig Picard bet troet e galleg gant Kristian ar Braz hag André Mallégol :\n Kontet vez e oa en em daolet Ampedocle e-barzh menez-tan an Etna\n un chemin cahoteux


Hubert Budor - Breizh ha liesseurted\nergerzher tud en o bro.....\nHervez Hubert Budor eo en em c'hraet eñ e-unan dre ar sinema. Pa oa paotr yaouank Roazhon a yae koulz lavarout da welet an holl filmoù a dremene e kêr, reoù Bergman, westernoù, e-unan er salioù... Kement ha dizoleiñ ar bed e oa. Mont a rae goude-se davet e dud kar, ar re a oa o chom war ar maez e Bro-Roazhon dreist-holl hag e krede start e c'helled kontañ an dud en o bro gant ur c'hamera hepken.\n« Moarvat e oan ur c'hrennard lent hag e-lec'h straniñ gant ur vandenn kanfarded pe tostaat ar merc'hed yaouank e kaven gwelloc'h tremen ma amzer e salioù sinema Roazhon. Tout ma gwenneien, ha dreist-holl ar pezh a c'hounezen o labourat war ar marc'had d'ar Sadorn, a yae eno. Kement film eus ar bloavezhioù 1970 em eus lonket! Dizoleiñ a raen traoù an eil war-lerc'h egile, gwelet em eus zoken La flûte enchantée gant Bergman ha koulskoude ne oan ket troet gant ar sonerezh klasel. Deuet oan er-maez alehont «sabatuet»! O teskiñ an diazez e oan ha komprenet em eus e c'hellfe bezañ ma micher diwezhatoc'h. N'on ket dedennet gant ar filmoù faltazi, an teulfilmoù eo ma afer. Treizher, oberour pe deraouer danevelloù filmet a ziskouez dimp ar bed, an hini n'hell ket an holl mont da zizoleiñ. »\nBet eo e Pariz er skol sinema. Peurechuet en deus o'n em gavout gant tud a bep seurt e Breizh. Tapet en deus skiant-prenet e-pad ur pennad brav, etre 1990 ha 1996, gant Jakez Bernard e Master Production. Filmoù goulennet war ar skolioù Diwan da skouer, Diwan a zo bet pouezus evitañ, dibikouzet eo e zaoulagad. Graet en deus Mathurin Méheut e 1996 evit ar skinwel. An teulfilmoù-se o deus kreñvaet e c'hoant da vont war hent ar vicher a deulfilmour.\n«Bloavezhioù Hêrezh ar Gelted e oa, ur superproduadur sonerezh dindan renerezh Dan ar Braz. Evidon ez an kentoc'h war-zu Titi Robin, ur soner dibar hag a blij dezhañ mont davet an dud all : Erik Marchand e Breizh, ar Jipsianed hag ar sonerezh arab ha mod arab-andalou, Indiz ar Rajahstan. Divizout a ran mont da welet al lec'hioù all-se gant Titi. Kejañ gantañ a zo bet ur marzh evidon. En em welet a reomp c'hoazh bremañ ha tomm e chom ma c'halon ouzh ar film graet e 1999, Famille nombreuse, Thierry «Titi» Robin.\nDeuet ez eus fiziañs ennon ha gouzout a ran bremañ e c'hellan mont em bed familh din-me, adkavout eienenn ar c'haozeadennoù kent pa oan bugel pa’z aen war ar maez bep dibenn-sizhun. Komzet ’veze eus Citroën, al labouradeg digoret e 1961 hag a implijas 12 000 peizant eus ar c'horn-bro evit labourat a-steud. Randonennoù war an doareoù labourat, ar sindikadoù, ar redi da brenañ ur Citroën, just a-walc'h. E 2001 em boa roet ar gaoz d'ar beizanted-labourerien chomet dilavar e-pad pell. Araozon, Michel Brault en doa graet e 1968 ar film brav Les enfants du Néant (eus Neant, ur gumun er Mor-bihan, ur bern reoù yaouank zo aet ac'hano d'al labouradeg).\nAnat e oa neuze e vefe un heuliadenn d'ar film-se a gomze eus bed ar maezioù hag eus hini ar sindikadoù. Ur film all am boa e go evit kenderc'hel gant istor ma familh. Unan tost din.\nGallet e vefe krediñ e tason film Hubert, tost da vat peurechu, evel un arouez eus e bennad hent gant Titi Robin. Ar wech-mañ eo gant Jean-Louis Le Vallégant, ur soner breizhat donezonet. Kas a ra ac'hanomp dre hentoù lieseurt davet ar re all. Implijout a ra ar sonerezh evit kreñvaat, «pinvidikaat» an danevelloù a zastum digant skolajidi, tud kozh, tud o chom e Skaer pe e Sant-Nazer, tud klañv en ospitalioù, pe c'hoazh tud a anver, eleveziek, «tud diwelus». Ur preder arzel war an arallded, un arvest anvet Confidences sonores hag a vo adkemeret, end-eeun, da ditl ar film Les confidences.\nL'expédition Jivaro e 2008 a zo un troc'h er broioù pell en e filmadurezh. Dizoleiñ a reer Jean de Guébriant a gemeras perzh e 1936 en ergerzhadenn c'hall aet da welet Jivaroed Amazonia. Bez' e c'hellfemp komz tost da vat eus ur film faltazi ken souezhus eo gwelet ur c'hozhiad gwisket cheuc'h, mestr ur maner yen a Vro-Leon, o komz eus an dud ouez, en em c'houlenn a c'heller daoust piv oa ar re ouez d'ar mare-hont? Sellet a reer, teneraet, ouzh ur penn jivaro krennet, lakaet war un daolig. Stag e oa ouzh ar penn-se, hini ur penn bras Jivaro deuet da vezañ mignon gantañ neuze...\n« Ar c'hoant gwelet tud ha klevet danevelloù a seurt-se a vez bepred o troiata em spered, eme Hubert. Al lec'hioù all n'emaint ket bepred ken pell, a-bouez eo evidon filmañ krennarded karter ar Blosne e Su Roazhon ivez. Fromet on bet ganto e L'histoire en cours da skouer, ur film graet e 2007. Ur bed all c'hoazh...»\nAr c'hrennard a yae e-unan a-benn er bed er salioù sinema n'en deus ket echu da zizoleiñ ha da dreuzkas dimp bedoù nevez c'hoazh.\n2014 Les confidences\n52mn Carrément à l’Ouest / TVRennes35, Tébéo, Tébésud\n2012 Nora, Youssef, Sophia et nous\n52mn /Aligal Production / TVRennes35, Tébéo, Ty télé\n52mn / Mille et une films / France 3\nDiffusion France 3 / France 3 Régions\n2008 L’expédition jivaro\n52mn / Aber Images / TV Rennes\n2007 L’histoire en cours »\nCo-réalisation Matthieu Chevallier\n52mn / Aligal Production / TV Rennes\n2005 La course au village\n52mn / Aber Images / Diffusion France 3 Ouest / TV Rennes\n2005 Harti et Margot\n52mn / Pois Chiche Films / France 3\nDiffusion France 3 / France 3 Ouest et Normandie / TV Rennes\n2001 Les paysans de Citroën\n52mn / Mille et une films\nDiffusion France 3 Ouest / TV Rennes / Chaine Histoire\n1999 Famille nombreuse, Thierry Titi Robin\n52mn / Vivement lundi\nDiffusion France 3 Ouest / TV10 Angers\n1997 Breizh gwechall, Bretagne autrefois\n26mn / Master production / Montparnasse production Diffusion France 5, La Cinquième.\n1996 La mer (Mémoires de Bretagne)\n52mn / Master production / Montparnasse production\nDiffusion Planète mai 97, Régions juin 98\nPrix Armen au festival de Douarnenez 96\n1996 Mathurin Méheut, les yeux ouverts\n26 mn / Master production / France 3 Ouest\nPrix de la création artistique 96 du Conseil Régional de Bretagne\n1992 Skol Diwan\n26 mn / Master production / Conseil général 29\nFamille nombreuse, Thierry «Titi» Robin\nAr gitarour Thierry Robin, bet ganet en Anjou, a zo unan eus an nebeud Eropeaned o seniñ an oud hag o vezañ doujet e broioù ar Reter hag en Afrika. Ur sonaozour donezonet ha dibar eo e bed muzikoù ar bed e kroashent ar sevenadurioù jisian, (...)\nE 1936, Jean de Guébriand eus ur familh a vro Leon, a gemer perzh en un ergerzhadenn en Amazonia, evit dizoloiñ an dud a grenn ar pennoù, ar Jivaroed hollvrudet. Lakaet e vezomp, a-hed kaoz un den kozh estonus, da soñjal, piv e gwirionez (...)\nPaysans de Citroën\nE miz Gwengolo 1961 eo bet digoret labouradeg nevez Citroën e Roazhon. An implijidi a veze tutaet war ar maez tro-war-dro, el lec'h ma oa kalz a dud kalet ouzh ar boan ha sentus. 12 000 peizant yaouank o deus kuitaet o zi-feurm evit (...)


Doareoù-skrivañ | Becedia\nP’eo ledanaet implij ar Brezhoneg da oberennoù nann-lennegel, tro ar XVIIvet kantved eo pellaet diouzh skouerioù an doareoù-skrivañ ar Galleg hag al Latin, a veze sellet outo evel yezhoù meur. Dre ma ne oa bet ar Brezhoneg gwech yezh ur stad, eo kinnigoù hiniennoù pe diwar rouedadoù a levezon eo bet savet doareoù-skrivañ bet degemeret mui-pe-vui pe dilezet, doareoù a gaver kichen-ha-kichen a-wechoù. Meur a ahel a gaver an ad-kempennadurioù-se, degaset a-hed ar reformoù : teurel kont eus an distagadur, pellaat diouzh doare skrivañ ar Galleg, unvaniñ ar yezh diwar skouer un unvez broadel, pe d’ur stad da zont zoken. Pep kempennadur a vir lod eus ar perzhioù degemeret a-raok, ha diorren a ra reoù nevez. N’heller gwelet an hini koshañ eus ar c’hemmoù-se ken met dre implij an dibenn-gerioù –ff a gaver abaoe ar Grennamzer e anvioù-familh zo (Henaff da skouer) pe anvioù-lec’h (Dourduff da skouer) ; degaset gant an Tad Maner (1659) evit notenniñ ar c’hemmadurioù hag implij ar c’h ; hini ar Gonideg (1807) gant al lizherennoù k ha w ; hag hini ar C’hLT (1908) gant an tilde evit diskouez ar friadurioù, hag al lizherennoù y- hag lh, ha kement zo.\nTri doare-skrivañ a gaver abaoe un hanter-kant vloaz bennak : ar peurunvan (1941), ar skolveurieg (1953), an etrerannyezhel (1973). M’eo bet an etrerannyezhel doare-skrivañ an UDB er bloavezhioù 1970, hini an hentenn Assimil hag hini geriadur Favereau, ne vez ket implijet nemeur bremañ. Ha ma’z eus bet un toullad mat a levrioù bet embannet e doare ar skolveurieg gant an ti-embann Emgleo Breiz, dre m’eo bet serret e 2015 ez eo aet da get implij foran an doare-skrivañ-se. Ar peurunvan eo a zo bremañ an doare implijet ar muiañ hiriv an deiz neuze, abalamour m’eo implijet gantan holl e kumuniezh ar gelennerien er c’hentañ hag eil derez, o kemer harp war an embann levrioù skol en doare-skrivañ-se ivez, hag un toullad mat a oberennoù lennegel; ouzhpenn da-se eo kaset war-raok gant ar galloudoù publik, ha d’o heul gant Ofis publik ar Brezhoneg, ha brudet ivez dre ar banellerezh divyezhek ha troidigezhioù allivez


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/283 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/283\nACTOU AN EBESTEL, XXII.\nem euz da lavaret deoc’h evit va difen.\n(2) Ha pa glevjont e komze dezhe en langach hebrach e choumjont c’hoas sioulloc’h.\n(3) Hag e lavaraz : Me a zo eur Judeo, ginidic euz a Dars, en Cilicia, mes savet oun bet er gear-man e-c’harz treid Gamaliel, ha kelennet mad e lezen hon tadou, o veza devot braz e-kenver Doue, evel ma’z oc’h c’houi holl hirio. (4) Persecutet em euz an doctrin-man beteg ar maro, o liamma hag o lakaad er prizon ar oazed kerkoulz hag ar merc’hed, (5) evel ma’z eo test d’in ar beleg-braz, hag holl gonseil ar re Ancien. Memeus goude beza recevet diganthe lizerou evit ar breudeur, ez iz da Zamas, evit digas ar re a oa eno liammet da Jerusalem, evit beza punisset. (6) Hogen, c’hoarvezoud a reaz, pa oann en hent, ha pa dostaen euz a Zamas, var-dro kreiz-deiz, ma teuaz en eun taol eur sclerijen vraz euz an env da lugerni en-dro d’in. (7) Hag o veza kwezet d’an douar, e kleviz eur vouez hag a lavare d’in : Saul, Saul, perag e persecutez-te ac’hanoun ? (8) Ha me a respontaz : Piou oud-de, Aotrou ? Hag hen a lavaraz d’in : Me eo Jesus a Nazaret, pehini a bersecutez. (9) Hogen, ar re a oa assambles ganen a velaz mad ar sclerijen, hag e oent spountet ; mes na glevjont ket mouez an hini a gomze ouzin. (10) Neuze e liviriz : Aotrou, petra a rin-me ? Hag an Aotrou a respontaz d’in : Sav, ha kea da Zamas, hag eno e vezo lavaret d’id an holl draou a dleez da ober. (11) Hag evel na velen taken gant sked ar sclerijen-ze, ar re a oa ganen a renaz ac’hanoun dre va dorn, hag ez iz da Zamas.\n(12) Hogen, Ananias, eun den devot, hervez al lezen, da behini an holl Judevien a choume eno a roe eun desteni vad, a zeuaz d’am c’havoud ; (13) hag o veza tosteet, e lavaraz d’in : Saul, va breur, receo ar gwelet. Ha kerkent e veliz anezhan. (14) Hag e lavaraz d’in : Doue hon tadou hen deuz da choazet evit ma c’hanavezi he volontez, ha ma veli ar Just, ha ma klevi ar c’homzou euz he c’henou. (15) Rag te a vezo test dezhan dirag an holl dud, euz an traou ec’h euz gwelet ha klevet. (16) Ha breman, perag e taleez-te ? Sav, receo ar vadiziant ha bez gwalc’het euz da bec’hejou, en eur c’hervel hano an Aotrou.\n(17) Hogen, c’hoarvezoud a reaz ganen, pa oann distro da Jerusalem, hag o pedi en templ, beza extasiet a spered ;\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/283&oldid=125396 »


Benjamin Péret (4 a viz Gouere 1899 e Reudied- 18 a viz Gwengolo 1959 e Pariz) a oa ur skrivagner dreistrealour.\nGanet e voe Benjamin Péret e Reudied e 1899. Ur skoliad diaes da vestroniañ e voe. Da 14 vloaz e heulias kentelioù tresañ teknek. Enrollañ a reas en arme e 1917, e-pad ar Brezel bed kentañ. Rediet e voe d'en ober abalamour d'e vamm. En em gavout a reas e Salonik met kouezhañ a reas klañv, neuze ec'h echuas ar brezel el Lorraine. E 1920 en em gavas e Pariz hag e kemeras perzh en abadennoù aozet gant izili dada. D'an 13 a viz Mae 1921 e kemeras perzh er prosez a-enep da Maurice Barrès. Perzh a soudard dianv a voe c'hoariet gant Péret. Er memes bloavezh e lakaas embann Le Passager du Transatlantique. Er goañv 1922 e kuitaas dada hag e krouas ar gelaouenn Littérature gant André Breton, Paul Eluard ha Louis Aragon. E 1923 e lakaas embann Au 12 du Boulevard Saint-Germain, ur gontadenn skeudennet gant un dresadenn gant Max Ernst. Eus miz Kerzu 1924 betek miz Gouere 1925 e voe e karg eus ar gelaouenn La Révolution surréaliste. E 1925 e lakaas embann 152 proverbes remis au goût du jour, gant sikour Paul Eluard. E 1927 e teuas da vezañ eus ar strollad komunour, hag e timezas gant ar ganourez vrazilian Elsie Houston. Er memes bloavezh e tarempredas Yves Tanguy ha Jacques Prévert er ranndi feurmet dezho gant Marcel Duhamel. Etre 1929 ha 1931 edo o chom e Brazil, hag ezel e voe eus ar gevre komunour. Toull-bac'het e voe abalamour d'e vennozhioù politikel. E 1931 e c'hanas e vab, Geyser e anv, ha skarzhet e voe Péret eus Brazil. Degouezhet e Pariz, e kemeras perzh en holl oberoù dreistrealour a voe aozet. E 1935 ec'h emezelas er strollad Contre-Attaque bet krouet gant Georges Bataille ha Boris Souvarin. Ur strollad a-enep d'ar stalinouriezh ha d'ar faskouriezh e oa. E 1936 ez eas da Spagn. Eno e kejas gant al livourez Remedios Varo, hag a zeuas da vezañ e geneilez. Péret a labouras evit skingomz POUM, hag ez eas da vrezeliñ war dalbenn Aragón. E 1937 e voe ezel eus steudad Durruti, hag e dibenn ar bloavezh-se e tistroas da Bariz. E 1938 edo o chom e Mec'hiko e-pad ur pennad, hag e teuas da vezañ ezel eus FIARI, ur strollad bet savet gant André Breton ha Leon Trotski. E miz C'hwevrer 1940 e voe engalvet ha kaset da Naoned. Harzet e voe e miz Mae abalamour d'e obereoù politikel, ha bac'het e toull-bac'h Roazhon betek an 22 a viz Gouere. Dre guzh e teuas a-benn da dizhout Marsilha e dibenn 1940. E 1941 e voe nac'het outañ bezañ degemeret er Stadoù-Unanet abalamour d' e vennozhioù politikel, ha dont a reas a-benn da vont war-du Mec'hiko.\nGolo Le Déshonneur des poètes, embannadenn 1996\nEno e labouras gant Natalia Sedova, ha tud all en doa kejet ganto e-pad brezel Spagn. E 1943 e varvas e wreg, ha neuze e timezas gant Remedios Varo. E 1945 e lakaas embann Le Déshonneur des poètes. Kuitaat a reas ar IV Etrevroadel e 1946, peogwir e kave e oa re zous mennozhioù ar strollad. E 1948 e tistroas da Bariz, ha difazier en un ti-moullañ e voe. A-hed ar bloavezhioù 1950 e kemeras perzh e meur a gazetenn hag e skrivas meur a levr. Mervel a reas d'an 18 a viz Kerzu 1959 abalamour d'un tromboz en aortenn.\n152 Proverbes mis au goût du jour, gant Paul Éluard (1925)\nTestenn ar film film L'invention du monde sevenet gant Michel Zimbacca, asambles gant Jean-Louis Bédouin (1952)\nŒuvres complètes, tomes I à III, Eric Losfeld / Association des amis de Benjamin Péret\nPour un second manifeste communiste gant Grandizo Munis, Embannadurioù Losfeld (1965)\nLe déshonneur des poètes ha La parole est à Péret, Embannadurioù Mille et une nuits, 1996.\nBuhez Benjamin Péret\nkevredigezh mignoned Benjamin Péret\nAdtapet diwar « https://br.wikipedia.org/w/index.php?title=Benjamin_Péret&oldid=1950440 »


Journal de Renaud Camus, lundi 1er août 2016\ncréée le jeudi 4 août 2016, 15 h 42Plieux, lundi 1er août 2016, une heure du matin (le 2). Sercy et moi avons enregistré cette après-midi, toujours dans notre parfait studio de la salle des ~~~~~~~~, ~~~ ~~~~~~~ ~~~ ~~~ ~~~~~, ~~~~ ~~~~~~~~~~~ ~~~ ~~~~~~~, ~~~~ ~~~~~~~~~~~~~ ~~~~~~~~, ~~~ plupart relevant en ~~~~~ ~~~ ~~~~~~~ ~~~ ~~~~~~ ~~~~~~~~. ~~~ ~~~~ ~~~ ~~~~~~~~~~~~ ~~~~~~ ~~~~ ~~~ ~~~~~ ~~~~~~~~, ~~~ ~~~~~ ~~~ ~~~~~~ ludique, ~~~ “~~~~~~~~~” ~~~~~~~~~ ~~’~~~~~~ ~~~~ ~~~ ~~~ les entrelardant d’interludes ~~~~~~~ ~~~ ~~~~ ~~~~. ~~~ ~~’~~~ ~~~~ ~~~ ~~~ ~~~~~~~~ ~~~ ~~~~~~~~~ ~~~ ~~’~~~~~~~~~ ~~~ ~~~~ ~~~~~~~~ ~~~ ~~~~~~~~~, ~~~~~ ~~. ~~~~~~ ~~’~~~ ~~~~~~~~~~~ ~~~~ ~~~~~ ~~~~~~~~~~. En revanche le ~~~~~~~~ ~~. ~~~~~~~~~~, ~~~~ ~~~~~~~ ~~~~ ~~~ ~~~~~ ~~~~~~~ ~~~ ~~~~~~ ~~~ ~~~~~~~~~~ (~~~~) ~~~~~ ~~~~~~~~~~ ~~ ~~~~~~ ~~~ ~~~~ ~~~~~ ~~~~ ~~~~~~-~~~, ~~~~~ ~~~~~, ~~. ~~~~~~, était beaucoup plus ~~~~~~~~, ~~~~~~-~~~ ~~~~~~~~~~~ — ~~~ ~~’~~~~ ~~~~ ~~ ~~~~ ~~~’~~~ ~~ ~~~~~~~~ ~~~~ ~~~~~~~~~~, ~~~ ~~’~~~~~~~~~ ~~~ ~~’~~~ ~~ ~~~~~~ ~~~. ~~~ ~~~~~~~~~~~~ ~~~~~~~~~~ ~~~ ~~~~~~~~~~~~, ~~~~~. Il craint pour ~~~~ ~~~ ~~~~~~~~~, ~~~ ~~~~~~~~, ~~’~~~~~~ ~~’~~~~~~~~~~~~~, ~~’~~~~~~~~~~~~~~~~ ~~~~~~~~~ ~~~~~ ~~~ ~~~~~~~~ ~~~~~~~ ~~~~~ ~~~~ ~~~~~~~~~ ~~~~~~~~~~~~~~~. ~~~ ~~ ~~~~~ ~~~~~~ ~~~~ ~~~~~~~~~ ~~~~~~~ ~~~~~~~~~~~~~~~~~ ~~~~~~~~~~, ~~~~~~~~~~~~~~, ou spécialement approximatifs ~~~ ~~~~~~~~~~~, ~~~~~~~~~~~~~~~ (~~~ ~~~ ~~~~~ ~~~~ ~~~~ ~~’~~~~~~ ~~~~~ ~~~~~~~~ ~~~~~~ ~~~~~~~-~~~), ~~~~~~~~~ ~~~~~ ~~~~~~~ ~~~ ~~~~~~~~~~~ ~~~~~~~~~~ ~~~~~~~ ~~~~, ~~~~~~~ ~~~~~, ~~~~~~~ ~~~ cause.\nIl ~~~ pourrait bien qu’il ~~~~ ~~~~~~~. ~~~~~ ~~~~~~~ ~~~ ~~~ ~~~~~ ~~’~~~ ~~~~~~ ~~~~~~~~~~~~, ~~~ ~~~~ ~~~ ~~~~~~~~~~ ~~~~~~~ ~~~~ ~~~~~, ~~~ ~~~ ~~’~~~~ ~~~~ ~~~~~~~. ~~~~~-~~~, ~~~~~~~~ ~~~ ~~~~~~~~~ ~~~~~ entré dans l’arène ~~~~~~~~~~, ~~~ ~~~~~ ~~~~~~~~ ~~ ~~~ ~~~~~~~~~ ~~~~~~~~, ~~~ ~~~~~~ ~~ ~~~~ ~~~~~~~ ~~~~~ ~~~ ~~~~~~ ~~~~~~~~, ~~~ ~~~~~~~~~~~~~~~~~ ~~ ~~~~ ~~~~~~~~~~ ~~~ ~~~~~~~~, ~~~ ~~~~~~~~, ~~~ dignité professionnelle ? C’est ~~~ ~~~~ ~~~~~~~~~ ~~~~~~~~~~~~~ ~~~~~~~~~~~. ~~~~~ ~~ ~~~~~~~ ~~~~~ ~~~’~~~ ~~~~~~ ~~~~~~ ~~~~~~~~~~ ~~~ ~~~ ~~~~~ ~~~~ ~~~~~~~~~~~~~~~ ~~~~~~, ~~~ ~~~~ ~~~~~-~~~~~ ~~~ ~~’~~ ~~ ~~~~ ~~~ raison, ne jouissant ~~~~ ~~~ ~~~~ ~~~~~~~~~~, ~~~~~ ~~~~ ~~~ ~~~ ~~~~~~~~~ ~~ ~~~~ ~~~~~~~~~~~ ~~~ ~~ ~~~~ ~~~~~~~~~~. ~~~~~ ~~~~~~~~~~~~~, ~~’~~~~ ~~~~~~~~~~ ~~~~~ ~~~~~~~~~ “~~~~~~~~” ~~~~, ~~~~~~ ~~~~, ~~~~~~~~ les hommes et ~~~~ ~~~~~~~ ~~~~~~~~~~~ ~~~~~~~ ~~~~~~~~~~~~ ~~~ ~~~~~ ~~~ ~~~ ~~~~~~~ ~~’~~~~~~~~~ ~~~~ ~~~~~~, ~~~~ ~~~~ ~~~~~~ : ~~~ ~~~~~~~~~~~ ~~~ ~~~~~~~ ~~~ ~~~ ~~~~~~~~~~~~~. ~~~~~~~~~ ~~~~ ~~~~~~~~~~-~~~ ~~~~~ leur gravité feinte, ~~~~, ~~ ~~~~ ~~~~~, ~~’~~~~ ~~~’~~~ ~~~~~~~~ ~~~~ ~~~~~~ ~~~~~ ~~~ ~~~~~ ~~~~~~~ ? ~~~ ~~~~~-~~~ ~~~~ ~~~~~~~ ~~~~~~~ ~~~ ~~~~~ ~~~~~~~~~ ~~~ ~~~~~~~~~ ~~~~~~~~~~ ~~~ ~~~~~~~~~, ~~~ chevau-léger, de fou ~~~ ~~~~, ~~~~~~ ~~~ ~~~~~ ~~~~~~ ~~~ ~~’~~~~~~~, ~~~~-~~~ ~~~ ~~~~~~~~ ~~~ ~~~ ~~~~~~~~~, ~~~ ~~~~ ~~~~~~~~~ ~~’~~~~~~ ~~~ ~~~~ — d’écrivain, ~~~ ~~~~~~ ?\nSans ~~~~~~, ~~~~~ ~~~~~-~~~ être à la ~~~~~ ~~ ~~’~~~~~~~~~~ ~~~ ~~ ~~’~~~~~~~~~~ ~~~ ~~~~~~~~ ? ~~’~~~ ~~~~~~~, ~~~ ~~~~~~~~~~ ~~ ~~~~~~ ~~~~~~~~~~~~~ ~~~ ~~~~~ ? ~~~~~~~~~ ~~~ ~~~~~~~ ~~~ ~~~~~ ~~~~ ~~’~~ ~~~~~~~~~, ~~~~~ ~~~~~~~~~~~~~ prétentieuse, et me ~~~~~~~~~~~~ ~~~~-~~~~~ ? ~~~ ~~~~~~ ~~~~~~ ~~~ ~~~~ balançons.\nMais ~~~~~~, ~~~ ~~~~~, ~~~ ~~~~~~~ ~~~~~ ~~~ ~~~~~ ~~~~~ ~~~ ~~~~~~~ ~~~~~~, ~~’~~~~~~~, ~~~ ~~~~~~~~~~~~. ~~~ ~~~~~ ~~~~~~~~~~~ ~~~~~ armes et sans ~~~~~~~ ~~~~~~~~~~~~. ~~~ ~~~~~~~~~-~~~ ~~~~ ~~~ ~~~~~~ ~~~~~~ ~~~ ~~~~~ ~~~~ ~~~~~~~~~~~~ ~~~~ ~~~ ~~~~~~~~ ~~~~~ ~~~ ~~~~~, ~~~ ~~~ ~~~~~~~, ~~~~~ ~~~~~~~~ ~~’~~~~~~~~ ~~~~ ~~~~~~~~, ~~~ tout ce qui ~~’~~~~~~ ~~~ ~~~ ~~’~~~~~~ ~~~~, ~~~ ~~’~~~~~ ~~~~~~~ ~~~ ~~~ ~~’~~~ ~~~~~~ ~~~ ~~~~~~~~ ?\nvoir l’entrée du lundi 1er août 2016 et son image dans Le Jour ni l’Heure


Senario Mikoto Yamaguchi\nTreser Touta Kitakawa\nEmbanner Akita Shoten\nRakembann Champion Red\nEmbann 19 a viz Mae 2014 - Bremañ\nDead Tube (デッドチューブ) zo un heuliad mangaoù doare seinen . Skrivet eo gant Mikoto Yamaguchi (Scumbag loser) ha treset gant Touta Kitakawa un tresererez mangaoù hentai (Sex Lover). Embannet eo bet da gentañ er gazetenn Champion Red e miz Ebrel 2014. Embannet eo bet e stumm ur manga e bro Japan gant Akita Shoten. Embannet eo bet e stumm manga levr e Bro-C'hall gant Delcourt-Tonkam.\nFeuls eo, gant lodennoù reizhel pezh a laka anezhañ da vezañ difennet dindan 16 vloaz. Evit ul lod tud ez eo un isrann eus ar Seinen doare torture porn.\n1.1 Machiya Tomohiro\n1.2 Mashiro Mai\nMachiya Tomohiro[kemmañ | kemmañ ar vammenn]\nTudenn bennañ paotr, gant lunedoù, ezel eus ur c'hlub liseidi war ar sinema. Mailh eo war filmañ. Den sioul-re, gant ur bersonelezh dister, a-feur ma ya ar manga war-raok e teu war-wel evel un den desachet gant ar gwad hag ar reizh. Filmañ a ra digudenn an darvoudoù spontus a dremeno dirak e c'hamera (reizh, muntroù...) ha muioc'h-mui e vez dedennet gant en ober.\nMashiro Mai[kemmañ | kemmañ ar vammenn]\nTudenn bennañ maouez. Yaouank eo hag ezel eus ar c'hlub lieseidi neuierien. War e seblant ez eo o kemer perzh er c'hoari Dead Tube abaoe pell. N'eo ekt feuket tamm ebet na gant ar feulster, na gant gwelet reizh. Laouen eo o welet tudennoù all o vont gant hent ar c'hudennoù. A-feur ma vez an heuliad o vont war-raok e seblant bezañ amourous doare yandere. Prest eo da lazhañ an holl maouezed a dostafe eus Machiya .\nFilmig tañva Dead Tube\nAdtapet diwar « https://br.wikipedia.org/w/index.php?title=Dead_Tube&oldid=1871852 »\nKemmoù diwezhañ degaset d'ar bajenn-mañ d'an 21 Ebr 2020, da 22:25.


Pajenn:Marigo - Buez ar Saent.djvu/214 - Wikimammenn\nPajenn:Marigo - Buez ar Saent.djvu/214\nd’an Ilaly, e lequeas e oll studi da refurmi an disurzou a zigas ordinal ar brezel. Goude beza græt rên an devotion er guær a Rom, rentet ar Religion florissant en Italy, ha græt santout an effejou eus e sourci pastoral bete er broïou eus ar sav-Heaul hac eus ar c’huz-Heaul, e labouras da retablissa an ilisou a oa bet distruget. Biscoas Pap ne labouras gant muy a application evit interest an ilis, na gant muy a issu mad, beilla a ree var pep-tra.\nRoue al Lombardet pehini en devoa graet ar peoc’h gant an Italy, o veza deut da vervel, Rachis, Prinç eus ar Rouantelez-ze, a dorras an accord hac a lequeas e Arme tro-var-dro d’ar Guær a Berouz evit e c’hemeret. Ar Bap, bepret leun a garantez evit e bobl, ne zaleas quet da vont da gaout ar Prinç Rachis, hac e comsas ountâ gant quement a nerz ma en obligeas d’en em denna gant e Arme : e gomsou a reas memes quement a impression var speret ar Prinç-ze ma renonças d’ar bed, ha ma en em retiras e Gouent Menez-Cassin evit songeal en e silvidiguez hebquen.\nErfin, ar Pap santel leun a vilidou a varvas evel ma varv ar Sænt, er bloaz 752.\nAr Pap Zacharii dre e zouçder admirabl a zeue a benn eus a guement a antreprene. Gant neubeut a gomsou en deus disarmet meur a Brinç, echuet meur a Vresel, proculet ar peoc’h e peb-lec’h, ha lequeet pep-tra en urz. Comsou ar Sænt o deus ur gallout bras. Evel ma comsont atau ha ma reont pep-tra gant douçder, gant furnez ha gant carantez, o avis a ve bepret recevet mad, senti a rêr out-o, ober a rêr quement a leveront, hac e tivoaller da zispligeout dezo. Peguer buan e ve refurmet ar goal guisiou, e ve corriget ar viçou, e ve lequeet var an hent mad ar re a ve fazyet var-nezâ ; peguer buan e ve cenchet goal inclinationou ar vugale ma ve an oll dadou ha mamou hac an oll mistri douç, prudant ha carantezus !\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/214&oldid=134318 »


An FN Minimi\nAn FN Minimi (berradur gallek eus: Mini Mitrailleuse; "mini mindrailherez") zo ur vindrailherez lijer 5.56mm savet gant ar Fabrique Nationale (FN) e Herstal gant Ernest Vervier. Krouet e oa bet e fin ar bloavezhioù 1970, hiziv-an-deiz e vez implijet gant ouzhpenn 75 bro. Savet e vez bremañ en uzin FN e Herstal hag ivez, evit an doare amerikan, en uzin FN Manufacturing LLC, e Columbia (South Carolina).\nAr Minimi a zo ur vindrailherez lijer ha ne c'hall tennañ nemet en un doare aotomatek. Gallout a reer lakaat ar bolodoù pe e stumm ur gouriz pe e stumm ur c'harger bras.\nAr Minimi a zo bet savet gant doareoù lies: an doare diazez evit bezañ harp-tan ur bagad pe ur gevrenn, an doare Para eo an hini evit an harzlammerien hag un doare zo ivez evit ar c'harbedoù evel adarmamant d'ar c'harbedoù stourm.\nStumm stadunanat[kemmañ | kemmañ ar vammenn]\nPennad spisoc'h: M249 light machine gun\nStumm stadunanat an FN Minimi a zo anvet M249 Squad Automatic Weapon System (SAWS), implijet e vez evel harp-tan en US Army. An United States Marine Corps a glask cheñch evit ul lod an M249 gant an M27 IAR dre ma z'eo re bonner ar vindrailherez.\nUr soudard stadunanat gant un M-249 SAW Para. Evit tri devezh stourm e vez roet 800 bolot evit un automatic rifleman.\nAdtapet diwar « https://br.wikipedia.org/w/index.php?title=FN_Minimi&oldid=1797209 »\nKemmoù diwezhañ degaset d'ar bajenn-mañ d'an 9 Mez 2018, da 15:57.


Pajenn:Al Lae - Bilzic.djvu/128 - Wikimammenn\nPajenn:Al Lae - Bilzic.djvu/128\nan deirved en tu all d’ei. « Tevel hag ober » : Bilzig n’an nevoa ket ankouaet ar giriou-ze. Re e talc’he d’e groc’hen.\nTremenet Lomikêl, an daou vugel a erruas en kêr Lannuon. Mall war ar broged. Eur gwenervez. Gwerzet o deus o fesked, ha gwerzet mat. Debret o deus o lein ; diskuizet, hag hep dale int deut war o c’hiz d’ar gêr.\nAbret e teu an noz, ha c’hoant n’o devoa ket da vea tapet er-mêz ar gêr gant an denvalijenn. O mamm ive a dlee chom eus o gortoz en « Pevar hent bras ».\nEn-dro da Roc’h-al-Laz e oa eun niver bras a dud. Eur marc’hadour lïen a Vontroulez a oa bet lac’het e-pad an noz diwea, en eun tu bennak en-dro d’ar Roc’h : klevet e oa bet o krial. An archerien a oa o paouez tenna e gorf eus an trêz.\n— « Tevel », a lavaras Bilzig da Vadelen. Den na daolas evez eus an daou vugel.\nEvelkent Bilzig ne oa ket hep gwelet penôs eun toullad gwazed a oa war o hent, hag, a-rôk erruout en Sant-Efflam, unan anê a deuas d’o c’haout :\n— « Tevel », pôtr ! emean.\n— « Hag ober » ! a respontas Bilzig.\nEgile a lakaas e viz war e c’hinou.\nHag o-daouik spouronet ec’h ênt evel daou baour kêz, hep sellet war o lerc’h. Seblantout a rê d’ê klevet en o diouskouarn an tri c’hir spontus : « Tevel hag ober ».\nO mamm Izabel a oa eus o c’hortoz en « Pevar hent bras ».\n— Ac’hanta ’ta, erru oc’h ?… Gwerzet ar pesked ?…\n— Ya, mamm Izabel.\n— Erru eo poent d’emp, bugale, diskenn da Doull-ar-C’hirri, ma fell d’emp tremen an Treiz hag erruout er gêr, a-rôk ma vo noz tenval… Ha n’hoc’h eus-hu ket klevet komz eus eur marc’hadour lïen a Vontroulez a zo bet, a lavarer, lac’het e-pad an noz diwea war al Leo ?…\nBilzig na Madelen gir n’o deus rannet : « Tevel hag ober », ar giriou-ze a skorne o zeod.\n— Buan, buan, mamm Izabel, buan eomp d’ar gêr !\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/128&oldid=160049 »\nKemmoù diwezhañ degaset d'ar bajenn-mañ d'an 25 Ebr 2020, da 10:36.


Sancho III Navarra - Wikipedia\nSancho III Navarra\nSancho Veur, pe Sancho III Garcés, pe Sancho III Navarra (1005-1035), lesanvet el Mayor (ar Meur), a oa roue Navarra adalek ar bloavezh 1000, kont Sobrarbe (1018-1035) ha Ribagorza ha Castiella (1029-1035). En XIvet kantved ne oa roue ebet ken galloudek hag eñ e ledenez Spagn.\nMab e oa d'ar roue García Sánchez II el Temblón, ha da Jimena Fernández de León (marvet war-dro 1035). E vamm a oa merc'h da Fernando Bermúdez, kont Cea, ha d'ar gontez Elvira Díaz eus tiegezh Saldaña. Ar gurunenn a gemeeras etre 1000 ha 1004, ha war un dro hini rouantelezh Pamplona ha hini kontelezh Aragón, dindan ur c'huzul rejañs ennañ an eskibien, e vamm, hag e vamm-gozh Urraca Fernández.\nKont Aragon etre 1028 ha 1029, hag Impalaer ar Spagnoù n'ouzer ket gwall vat pegoulz. Goude e varv e voe rannet e vadoù entre e bevar mab : Fernando Iañ Kastilha, Ramiro Iañ Aragon, Gonzalvo Iañ Sobrarbe ha Ribagorça ha García IV Navarra.\nAdtapet diwar « https://br.wikipedia.org/w/index.php?title=Sancho_III_Navarra&oldid=1932317 »\nKemmoù diwezhañ degaset d'ar bajenn-mañ d'an 3 Gen 2022, da 07:23.


Trede levr - XLIV - Wikimammenn\nTrede levr - XLIV\n◄ A-enep ar wiziegez fall euz ann dud Trede levr - XLIV Arabad eo kredi d’ann holl ; eaz eo fazia enn eur gomz ►\nPEDERVED KENTEL HA DAOU-UGENT.\nArabad eo d’ann den en em luzia gant traou ar bed.\n1. — Jezuz-Krist. — Va map, mad e ve ne oufac’h ket petra eo meur a dra zo ; bez’ e tleit beza evel pa vec’h maro war ann douar, evel pa ve maro ar bed holl evid-hoc’h. Red eo ive d’e-hoc’h distrei ho tiskouarn dioc’h kalz a draou, hag en em rei kentoc’h d’ar pez a zigas ar gwir beoc’h d’ar galoun.\nGwell eo distrei ho taoulagad dioc’h ann traou a zisplij d’e-hoc’h, ha lezel pep-hini da gredi evel ma karo, eget ne d-eo ober dael. Ma vec’h hu e-leal enn eunn tu gant Doue, ma ve bepred he varnedigesiou dirak ho taoulagad, e ve easoc’h a ze d’e-hoc’h gouzanv ho poaniou mar teufac’h da veza trec’het.\n2. — Ann ene mad — Aotrou, va Doue, petra zo ac’hanomp-ni ! Gouela a reomp pa vezomp o koll madou ar bed ; poania ha redek a reomp evit gounid eunn dra zister, ha ne zalc’homp stad e-bed euz a goll ann ene, pe dihana, mar talc’homp stad ne d-eo nemet a veac’h ha re zivezad, siouaz d’e-omp !\nTeurel evez a reomp oc’h ar pez ne dal netra pe a dal nebeud a dra, hag ez omp dievez e-kenver ar pez a zo red dreist-holl ; rak trei a reomp eaz hor spered war-zu ann traou a-ziaveaz hag en em rei a reomp d’ezho a galoun vad, pa ne fell ket d’e-omp dont a-bred ena-omp hon-unan.\nMa oufac’h e ve red d’e-hoc’h mervel warc’hoaz, pe seurt van a rafac’h-hu euz a vadou ann douar hag euz ar pez a reer hag a lavarer enn-dro d’e-hoc’h ? Gouezit ervad : mervel a reot warc’hoaz, rak ar vuez ne d-eo ket hirroc’h evit eunn dervez. Bezit eta a-vreman e-c’hiz ma karfac’h beza, pa zigoro dira-z-hoc’h-dor ar vuez a bado da viken. Ne d-eo ket ar wiziegez nag ar madon na netra euz a gement zo er bed, eo a vezo mad d’e-hoc’h, pa zeuio Doue d’ho parn. Neuze ne gasot gan-e-hoc’h dira-z-han nemet ar pez ho pezo great. Goude beza great eunn eost founnuz-braz, eunn den pinvidik a lavare enn-han he-unan : Na petra rinn-me ? N’am euz leac’h e-bed evit dastum ann edou-ze holl. Ha neuze e lavaraz : Setu petra a rinn. Diskar a rinn va zolierou, sevel a rinn re all brasoc’h, hag e tastuminn enn-ho va eost ha va holl vadou. Ha neuze e livirinn d’am ene : Va ene, kalz a vadou hoc’h euz miret evit meur a vloavez ; ehanit breman, debrit, efit, grit tinel vad.\nHogen Doue a lavaraz d’ezhan : Den diskiant ma’z oc’h, enn noz kenta-man e vezo goulennet hoc’h ene digan-e-hoc’h ; da biou e vezo an madou hoc’h euz dastumet ?\nSetu petra a c’hoarvez gant ann den a zastum madou evit-han he-unan, gant ann den ne d-eo ket pinvidik dirak Doue.\nAdtapet diwar « https://br.wikisource.org/w/index.php?title=Trede_levr_-_XLIV&oldid=93666 »\nKemmoù diwezhañ degaset d'ar bajenn-mañ d'an 12 Her 2016, da 12:41.


Pajenn:Morvan - Buez ar Zent, 1894.djvu/94 - Wikimammenn\nPajenn:Morvan - Buez ar Zent, 1894.djvu/94\nremerkaz etouez ar bobl tud a ioa diredet da reseo he vennoz, ha setu hen ha goulenn outhi ha n’e devoa ket a c’hoant da gemeret Jezuz-Krist da bried. « — Eo avad, eme ar plac’hik, pell zo n’em euz ken c’hoant nemed hennez. »\nHe holl amzer, kouls lavaret, a dremene o pedi ; da zadorn da noz ne d-ea morse da gousket, hag araok Pask e rea bep bloaz eur retred hag a bade azalek gouel ar Rouanez betek ar Iaou Gamblid. Ne zebre nemed diou vech er zizun, da zul ha da iaou, ha c’hoaz ar pez a zebre ne oa nemed eunn tamm bara heiz gant eunn nebeut fa poazet enn dour pemzek dez araok. Evelse iunaz betek ann oad a hanter-kant vloaz. Neuze, dre ali ann eskibien, rak ouz ar re-ma e sente ato, e kounzantaz dibri pesked hag eva eur banne leaz bennag ; mes biskoaz ne falvezaz d’ezhi dibri kig nag eva guin.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/94&oldid=138176 »


Pajenn:Marigo - Buez ar Saent.djvu/377 - Wikimammenn\nPajenn:Marigo - Buez ar Saent.djvu/377\ngant an natur, ur virione eo desquet deomp gant ar resoun : ar c’henta eo hac ar brassa gourc’hemen a ra Doue deomp. Hor c’haret en deus a bep eternite, hac hot c’harga a ra e pep moumet eus e zonæsonou. Hac e oa ret, o va Doue, goude quemense ho pize coumandet din ho caret ? Ha ne oa quet avoalc’h e bermeti din ? Cousgoude c’hui er permet hac en ordren din : ma alya a rit d’ho caret tire recompansou eternel : ma gourdrous a rit eus a boaniou diremed ma n’ho caràn quet ; ha c’hoas n’am eus-me quet a garantez evidoc’h, sioas din !\nSant Ronan, guinidic eus a Irland, a vilitas dre e vertuziou bras beza lequeet da Escop en e vro.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/377&oldid=134495 »


Stumm eus an 27 Gou 2008 da 07:56\n280 okted ouzhpennet , 11 vloaz zo\nStumm eus an 27 Gou 2008 da 04:57 (kemmañ)\nStumm eus an 27 Gou 2008 da 07:56 (kemmañ) (dizober)\n[[Image:Da Vinci Vitruve Luc Viatour.jpg|right|thumb|250px|''L'uomo vitruviano'' (Den Vitruvio) gant [[Leonardo da Vinci]] (1485-90, [[Venezia]], Galleria dell' Accademia).]]\nPa vez kaoz eus ar [[bev|vevien]], o '''c'horf''' eo an danvez fizikel a ya d'ober anezho, [[loen]] pe [[den]], hep ober anv eus [[personded]] ([[personelezh]]), [[kondu]] pe [[ene]].▼\n▲Pa vez kaoz eus ar [[bev|vevien]], oAr '''c'horf''' eo an danvez fizikel a ya d'ober anezhoar [[bevien]], pe [[loen]]ed pe [[dentud]] e vent, hep ober anv eus [[personded]] (o [[personelezh|fersonelezh]]), [[konduemzalc'h]] pe [[ene]].\nN'o deus ket ar [[plant]] ur c'horf ha pa vez ganto muioc'h eget ur [[kell|gell]]. ▼\nImplijet e vez ar [[ger]] korf wechoù'zo evit ar pezh a denn d'an [[neuz]], d'ar [[yec'hed]] ha d'ar [[marv]] ken e vez kaoz ivez eus ar c'horf goude ar marv (ur [[ger]] gwenedeg a zo evit ar [[korf marv|c'horf marv]] : ''kelan'' tost ouzh ''celain'' e [[kembraeg]]). Evit al loened e vez komzet eus ar sklosenn a-wechoù.\nKorf an den a zo graet gant meur a lodenn ennañ:\n*ar [[korf-bras|c'horf-bras]] bras, pe [[kef]],\n[[Korfadurezh]] eo anv ar [[kelenn|c'helenn]] ma vez studiet korf an den ha e mont-vont en-dro drezi.▼\n▲N'o deus ket ar [[plant]] ur c'horf ha pa vez ganto muioc'h eget ur [[kell|gell]]. <!-- E brezhoneg, n'eo ket sur -->\nKomz a reer neuze eus [[korf marv]] , goude ma kaver gerioù all e brezhoneg: ''kelan'', tost ouzh ''celain'' e [[kembraeg]], hag un amprest moarvat, ha ''bruluskenn'' a gaver e skridoù [[krennvrezhonek]].\nEvit al loened e vez komzet eus ar sklosenn a-wechoù.<!-- Hervez peseurt geriadur? -->\n▲[[Korfadurezh]] eo anv ar [[kelenn|c'helenn]] ma vez studiet korf an den ha e mont-en-dro drezi.\nUr c'horf a c'hell bezañ pe un teskad [[tra|traoù]] pe ur [[strollad]] tud pe un hollad [[meizad]]où. Un [[aozadur]] tud evel ur bagad [[soudard]]ed pe an holl dud a zo ar memes micher ganto a c'hell bezañ ur c'horf ivez.<!-- Skouerioù? --> Met ral eo an implij-se e brezhoneg.\n*[[Per Denez.]], ''Korf an Den''\n*[[Guy Etienne]], ''Geriadur ar gorfadurezh'', embannet gant [[Preder]]\nAdtapet diwar « https://br.wikipedia.org/wiki/Dibar:MobileDiff/360538 »


Buhez ar Sent/1913/Bibiana - Wikimammenn\nBuhez ar Sent/1913/Bibiana\nSANTEZ BIBIANA, GUERC'HEZ HA MERZEREZ\nNeuze Bibiana hag he c'hoar a oue tennet ive euz ho zi ha taolet enn eur prizoun striz ha tenval. Kement munud mad o doa a ioa bet lamet digantho nemed ho dillad, hag ar prefet a zifennaz rei netra d’ezho da zibri na da eva. Mes, ann Doue a ro he damm d’al labousik ha d’ann distera euz he grouadurien ne ankounac’heaz ket ken nebeut ann diou vinorez geaz ; ho maga a eure enn eur feson mirakuluz, ha pa ouent galvet dirak Apronian, hema a jomaz mantret o velet oant ker brao livet ha biskoaz ha ne oa chenchamant ebed ennho.\nGoulskoude ar prefet ne anavezaz ket dorn Doue enn eunn dra hag a gave he-unan ker burzuduz. Er c’hountrol eo : implija a reaz he holl ijin hag he holl finesa evit lakaat ann diou c’hoar da adori ann idolou. « — Mar kirit senti ouzinn, emezhan, e vezo roet d'ehoc'h, enn dro ann danvez a zo bet lamet diganehoc’h, ha goudeze peb hini ac’hanhoc’h a c’hello ober eur fortun gaer. Ma ne zentit ket avad, n’oc’h euz da c’hortoz nemed ann taoliou fouet hag erfin ann taoliou bouc’hal. »\nAr prefet a ieaz enn egar pa glevaz ann dra-ma, ha raktal e roaz urs da ziviska ar Zantez enn noaz, ha d’he skourjeza gant fouetou ploumm keit ha ma chomje ennhi eur c’houezadenn vuez. P’e devoue ar verzerez kalounek laosket he huanad diveza, he c’horf a oue stlapet d’ar chas da zibri ; mes ar chas ne gredchont ket tostaat outhan, hag a benn daou zevez goude eur belek santel hen enterraz enn noz e kichen bez Dafroza ha bez Demetrii. Divezatoc’h e oue savet er plas-se eunn iliz enn henor da Zantez Bibiana, hag enn iliz-ma e virer c’hoaz he relegou ha re he mamm hag he c’hoar. He merzerenti erruaz er bloaz 363 goude donedigez hor Zalver.\nBeza tentet gant ann dud, evel ma oue tentet santez Bibiana gant ar prefet Apronian ha gant ar vaouez fall ma oue lakeat etre he daouarn, a zo aliez danjerusoc’h eget beza tentet gant ann drouk-spered. Ann nep piou bennag eta a ve poulzet pe aliet da ober traou kountrol d’ar relijion pe d’ar vertuz gant tud hag o deuz eur c’halloud bennag varnhan pe gant tud hag a zo red d’ezhan beva enn ho c’houmpagnunez, hennez en deuz muioc'h a ezomm eged ar re all da veza ato var evez, da zifiziout bepred anezhan he-unan, da bedi Doue hag ar Verc’hez ha da dostaat aliez ouz ar zakramanchou. Evelse e c’hello gounit ar viktor var ann dentasion ; mes, a hent all, eo sur da goueza buhan el lasou a stegner dirazhan.\nAdtapet diwar « https://br.wikisource.org/w/index.php?title=Buhez_ar_Sent/1913/Bibiana&oldid=33829 »


Pajenn:Marrec - Doctrin ar guir Gristen.djvu/440 - Wikimammenn\nPajenn:Marrec - Doctrin ar guir Gristen.djvu/440\nrum a oa hanvet rum ar voëlerien, abalamour ar bænitantet-ma a chom er porchet hep gallout antren en ilist hac a suplie en ur voëla an dud fidel a antree en templ da bedi evitho. An eil rum a oa hanvet rum an auditoret, abalamour an dud-ma o devoa permission da chom en ilis evit selaou an instructionou, goude pere e sortient aroc an offertor. An deirved rum a oa hanvet rum an dud prostemet, abalamour ar re-ma, goude beza clevet an instructionou hac assistet ive en oferen betec an offertor, en em brosterne var bave an ilis epad ar pedennou public a vize græt evitbo, goude pere e sortient. Ar bedervet rum a c’halvet rum an assistantet, abalamour ma c’hassistent en oll bedennou public ha memes en oferen, mæs ne allent quet communia aroc m’o devize echuet o finigen na recevet an absolven publicamant eus o oll fec’hejou… An impalaer Theodos a rencas ober ar binigen bublic ordrenet dezan gant sant Ambroas, ar pez a zisquez penos an oll dud, rouanez, noblanç ha partabl, a renque en em zoumeti d’ar binigen bublic. Evel-se, hervez ma lennomp er pinigennou canonic (dans les canons pénitentiaux), evit beza danset da zul, e renquet yun divar bara ha dour epad tri bloas : an ini en devize touet var ar gaou, a renque yun epad daou-uguent devez, er memes fæçon ; hac an ini en devize injuriet e dad pe e vam, hep memes o squei, a renque ober pinigen epad seiz vloas.\nAn Tadou zantel eus an Ilis a c’halv ar binigen ur vadiziant laborius ha poanius, ur vouillen a zaëlou, ar planquen a bræsant Doue d’an den goude ma’z-eo bet cuëzet er mor eus ar pec’het ; hoguen evel ma teu d’en em goll an ini a ziscroc\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/440&oldid=100298 »\nKemmoù diwezhañ degaset d'ar bajenn-mañ d'an 26 Meu 2017, da 21:54.


Treiñ pe krouiñ? – Stefan Carpentier\nTreiñ pe krouiñ?\nAbaoe daou pe dri bloaz e vez embannet kalzik a droidigezhioù, kalz muioc’h eget dek vloaz zo. Mat ha… fall e oan e-sell lavaret, fall n’eo ket avat met lakaat a ra un dra bennak anat : n’eus ket trawalc’h a skrivagnerien, dreist-holl evit an dud deuet, hag ar grennarded marteze.\nNe fell ket din amañ barn ar pezh a vez embannet. En ober a ran c’hoazh e pajennoù Bremañ hag Al Liamm. Naren. Ar poent amañ zo klask gouzout gant petore hent mont. Diouzh un tu ez eo aes treiñ skridoù. Pa lavarn ez eo aes, komprenit ez eo aesoc’h eget sevel ur skrid, ur romant dreist-holl, a-ziwar netra (gouzout ha krouiñ a reer evit gwir a-ziwar netra a c’hallfe bezañ danvez ur pennad all). Ur c’hwistad labour a vo, c’hwec’h miz marteze pa rankit en ober goude ho labour, diouzh ment ar skrid e vo ivez. Ne lakaot ket daou vloaz, pe dri pe bemp, o klask sevel ar romant a ray berzh bras. Kalz aesoc’h eo treiñ unan bet graet berzh gantañ en ur yezh all ha turiañ ho spered d’e lakaat en hon yezh karet ar gwellañ ma c’hallit.\nAesoc’h ha, ma troit ul levr zo e roll an troidigezhioù skoazellet gant ar c’huzul-rannvro, frouezhusoc’h ivez. Ya. An arc’hant a vez roet gant ar c’huzul zo evit paeañ an droerien, ar pezh a zo mat-tre, arabat lavaret ar c’hontroll. Betek pemp mil euro e c’hall bezañ roet evit un droidigezh. Ne gav ket din e vefe roet kement-se alies met braoik eo ar sammad.\nKen brav ha ma ne ouzon ket petra ober ken.\nEvel kalz ac’hanoc’h n’eo ket uhel an dour em stank. Gwelet em eus ul levr war ar roll hag a lakafen a-walc’h e brezhoneg evit an arc’hant. N’eo ket nevez an oberenn. N’eo ket sur tamm ebet e vefe gwerzhet nemeur a skouerennoù. Un arouez e vefe kentoc’h. Talvoudus e vefe din evit gwellaat ma brezhoneg pa rankin kavout diskoulmoù amañ hag ahont. Moarvat e vefe pleustriñ war ar vicher skrivagner ivez. Na pet troer zo en em roet da skrivañ goude? Hag an arc’hant a zeufe da heul.\nUn eil oberenn zo war ma spered. N’emañ ket er roll. N’eo ket sur e c’hallfen sevel kalz a wenneien diwar ma labour, rak pa n’eo ket skoazellet e talvez em bo un dregantad hepken diwar ar priz foran hep taos. Evel neb skrivagner.\nTreiñ pe krouiñ? Aze emañ an dalc’h.\nDaou romant zo war ma spered, un nebeud berrdanevelloù ((un deiz marteze e rin gant «kevellenn» (Preder). Droch pout eo lavaret ur verrdanevell verr pe un verrdanevell hir. Ne gav ket deoc’h?)) ; peadra da ober un dastumad marteze. Evit al labour-se… Ne binvidikain ket. Soñjit ‘ta ar pezh a c’hall an nen gounit diwar ul levr gwerzhet 10€ pa dap 8% ha pa yafe 300 skouerenn gant lennerien a-feson. N’emaon ket o ouelañ. Gouzout a ran mat ez eo ar memes tra gant lod eus ar skrivagnerien e yezhoù all.\nNeuze evit unan en deus ezhomm a arc’hant, pe war du treiñ? An treiñ levrioù skoazellet.\nAze e klevan lod ac’hanoc’h o pennfolliñ, oc’h enebiñ, o sachañ war o blev ken ez eont da voal, rak bezañ skrivagner n’eo ket redek war-lerc’h an arc’hant. Ar wirionez zo ganeoc’h. Lod all a lavar marteze n’eo ket mat pep skrivagner da dreiñ oberennoù pe n’eo ket mat pep troer da skrivañ. Re wir eo ivez. Koulskoude perak e vefe paeet mat an eil tra ma chomfe paour-razh egile? Perak e vez skoazellet an embannerien evit paeañ treiñ oberennoù estren en hon yezh tra ma ne vez ket skoazellet an dud da grouiñ en hon yezh?\nE galleg e vezont skoazellet: yalc’hadoù evit ar skrivagnerien e KBL (CNL)\nE brezhoneg ne vezont ket: yalc’hadoù evit an embannerien e Breizh (Kuzul-rannvro) ha yalc’hadoù evit an hiniennoù e Breizh (Kuzul-rannvro)\nNe lavaran ket, ur wech ouzhpenn, ez eo fall paeañ an droerien, ar pezh a lavaran eo e vefe mat skoazellañ ivez an embannerien da baeañ o skrivagnerien pe skoazellañ ar skrivagnerien evel ma vez graet gant Kreizenn Vroadel al Levrioù (an hini c’hall, hañ!).\nPenaos e fell deoc’h ez afe hon lennegezh krouet en hon yezh da vezañ yac’h pa ne c’hall ket ar skrivagnerien bevañ diwar o arz?\nAuteur StefanPublié le 28 août 2015 Catégories Brezhoneg, Non classé, Skrivañ\nPrécédent Article précédent : Video killed the radio stars\nSuivant Article suivant : Evit ur mignon


Kroaz Hent | Soubenn ar geek\nFables 4 : Le dernier bastion »\nDiouzh ar c’hiz eo bremañ kinnig dastumadoù danevelloù gant un tem bennak evit liammañ anezho. Gwelet hon eus bet se embannet gant an Alarc’h da skouer, ha bremañ e vez reoù ivez e-touez al levrioù a vez kinniget evit Priz ar Yaouankiz.\nKroaz Hent a zo un dastumad pemp danevell o kinnig selloù diwar-benn tud deuet yaouank o klask o hent. Ur wech tremenet ar bak, petra ober? Klask ur vicher diouzhtu, met petra? Kenderc’hel gant studioù en aner un tamm? Mont da veajiñ da dapout skiant prenet? Ur bern mennozhioù a zo.\nAr mennozh diazez a gaven mat-kenañ ha moarvat e sikouroù tud zo (pe get, rak n’eo ket gwall yaus an traoù me gav…) da brederiañ war an tem-se. Goude-se…\nHent dall, pe hent all ha Roue an teil am eus kavet mat, met re verr o div. Poan ‘m eus bet o stagañ d’an tudennoù hag ur wech echu e kaven re verr an tañva em boa bet eus o istor! (Ouzhpenn-se n’em eus ket komprenet fin Roue an teil… Marteze ne oa ket re deñval ma spered an deiz-se met aet on da ijinañ ur fin du met pas kement…) E kroaz an hent a zo savet kazi hepken gant ur gaozeadenn etre daou den yaouank, ur c’houblad, kollet un tamm. Zoken ma c’hallfe seblantout gwall hir hag ordin ar memestra e seblant din gwirheñvel kenañ ha moarvat e seblanto evel un eñvorenn pe evel ur goazeadenn o defe ranket kaout evit tud zo…\nValparaiso a ginnig kentoc’h sell ur plac’h yaouank a blij dezhi kemer perzh en ur bern stourmoù, ober traoù, mont kuit. Gwir eo ez eus tud evelse ha brav eo kaout seurt c’hoantoù met seblantout a ra an istor leun a glichedoù, ne c’hoarvez skoilh ebet gant Isold a c’hallfe lakaat anezhi da brederiañ. Tout an dud a zo jentil estreget an europeaniz gouennelour daonet-se ha neuze e vo keodedourez ar bed c’hic’hic’hac’ha. A-du on gant mennozhioù zo met kavout a ran e ya pell ganti ha n’eo ket gwall soutil.\nPeseurt hent evit Emma? a zo un tammig disheñvel. Paouezet he deus Emma gant he studioù evit ober war-dro he zad goude marv he mamm. Sklaer e oa an traoù eviti, met soñj he deus he doa touet d’he mamm kenderc’hel he studioù, soñjal enni a-benn ar fin. Leun a deneridigezh eo an danevell-mañ ha plijet en deus kalz din. Barrek spontus eo Maï-Ewen evit taolenniñ darempredoù brav etre rummadoù oad disheñvel. Evurusamant ec’h echu an dastumad gant an istor-mañ!\nLennet e vez buan spontus an dastumad danevelloù-mañ. Kavout a ran e vank selloù ‘zo (zoken ma kinnig un toullad traoù disheñvel dija) ha gant an tem-se e vefe bet tu d’ober un dastumad hiroc’h d’am meno. N’eo ket fall an hollad memestra met perak ‘ta ober ur golo ken vil?? Deuet e oa a-benn Keit vimp bev da gregiñ abaoe un toullad bloavezhioù da gaout goloioù brav evit PaY ha setu diskaret pep tra en-dro… T-T\nUn evezhiadenn all : ne gomprenan ket perak eo “sinet” an danevelloù er fin. Displijus eo. War bajenn gentañ an danevell ez eus an titl hag anv ar skrivagner(ez) e fin tout an danevell. Iskis eo evel dibab, dreist-holl n’eo ket lakaet anv ar skrivagnerien war an daolenn (danevell = pajenn X ha setu tout)… Start eo gouzout piv en deus skrivet peseurt danevell neuze hag en em adkavout el levr (evurusamant n’eo ket hiroc’h emit-hu!).\nThis entry was posted on Kerzu 20, 2011 at 1:13 g.m. and is filed under Levrioù with tags dazont, micher, studioù.\tYou can follow any responses to this entry through the RSS 2.0 feed. You can leave a response, or trackback from your own site.\n4 Respont to “Kroaz Hent”\nKerzu 21, 2011 e 12:56 g.m.\nGwir eo ez eo divalav-mezh ar golo. Lavaret e vije unan savet er bloavezhioù ’70/’80.\nPiv eo ar skrivagnerien all ?\nKerzu 21, 2011 e 1:17 g.m.\nDres! Dija e oa vil ar goloioù e penn-kentañ ar priz, met aze…\nNeuze, evit a-sell ar skrivagnerien :\n– hent dall, pe hent all : Maï-Ewen\n– Roue an teil : Milena Krebs (pe Kreps : war ar bajenn-ditl eo skrivet gant b, war bajenn ziwezhañ an danevell gant p…)\n– Kroaz an hent : Moran Dipode\n– Valparaiso : Tinna Frakys\nRet ‘vo din gwiriañ el levr.\nLakaat a rez ac’hanon da soñjal en un dra em eus kavet hegasus sell, emaon o vont da ouzhpennañ er pennad.\nKerzu 21, 2011 e 9:00 g.m.\nEvit lavarout ar wirionez, ne blij ket kalz din an danevelloù-berr dre vras. Kalz muioc’h on douget d’an danevelloù-hir pe d’ar romant.\nHag a-du emaon ganit: Titl + anv ar skrivagner pe ar skrivagnerez da heul. A-hend-all e c’halljed soñjal ez eo graet a-ratozh evit n’aje ket al lenner kuit gant lenn an anv. Hag an anv-se evel ur seurt souezhadenn e penn all an danevell.\nUl levr danevelloù-berr hep taolenn? Lavaret e vije ur fazi embanner o kregiñ gant ar vicher, trist eo goude kement a vloavezhioù.\nKerzu 21, 2011 e 9:36 g.m.\nMe ‘zo gouest da vezañ plijet gant a bep seurt doareoù. Danevelloù-berr a c’hall bezañ strakus ha kreñv gant ma teuer a-benn da vont diouzhtu e-barzh ha da veizañ prim an tudennoù.\nAhaha! Soñjet ‘m eus en-se, spi ‘m eus n’eo ket memestra! Souezhus-tre ‘m eus kavet, te oar ur santat “n’eo ket evelse da gustum e-barzh un dastumad danevelloù”\nA-zivout an daolenn on bet teod fall! Emaon o vont da reizhañ er skrid 😉\nUn tammig graet buan e seblant bezañ memestra… (ya ya emaon o klask un digarez toull aze…)\n(ha sklaeraet piv eo piv e-touez ar skrivagnerien er respont a-us 🙂 )


Ce cochon de Morin - Wikipedia\nCe cochon de Morin zo un danevell c'hallek gant ar skrivagner gall Guy de Maupassant, en 1882, embannet en dastumad Contes de la bécasse.\nCe Cochon de Morin a oa bet embannet e Gil Blas an 21 a viz Du 1882, gant an anv-pluenn Maufrigneuse. Goude-se e voe adembannet en dastumad Contes de la bécasse ha lakaet da eil war-lerc'h La bécasse.\nIstor Morin, merser e La Rochelle, a zistro eus Pariz, goude tremen ur pemzektez eno. Er porzh-houarn e wel ur plac'h yaouank, Henriette Bonnel. He heuliañ a ra en tren. Klask a ra pokat dezhi. Spontet ar plac'h, gervel a ra implijidi, ha harzet Morin.\nCe cochon de Morin e Wikisource\nAdtapet diwar « https://br.wikipedia.org/w/index.php?title=Ce_cochon_de_Morin&oldid=1684561 »\nKemmoù diwezhañ degaset d'ar bajenn-mañ d'an 19 Gen 2016, da 17:35.


Hyperion (Keats) - Wikipedia\n"Hyperion" zo titl ur meurgan diechu savet gant ar barzh romantour saoz eus an XIXvet kantved anvet John Keats. Diazezet eo war an Ditanomakiezh, ha kontañ a ra dizesper an Ditaned goude o faezhidigezh gant an Olimpianed. Skrivañ a reas Keats ar varzhoneg-se adalek diwezh 1818 betek an nevezamzer 1819, pa zilezas anezhi D'ar c'houlz-se e oa oc'h ober war-dro e vreur Tom, a varvas e miz Genver 1819 diwar an droug-skevent. En Hyperion e tizhas gwerzennoù gwenn Keats ur c'haerder brasoc'h c'hoazh, e deroù an arvest a grog ar meurgan etre Teia ha Kronos trec'het peurgetket :\nStill as the silence round about his lair.\nAn Ditaned a oa doueed a rene a-raok an Olimpianed hervez ar vitologiezh c'hresian hag a zo tonket da vezañ diskaret gante. En o zouez emañ Kronos (roue an doueed), Rea (e wreg), Teia (e c'hoar), Enkelados (doue ar brezel), Okeanos (doue ar mor), Hiperion (doue an heol) ha Klimene (un doueez yaouank). Komañs a ra ar varzhoneg gant Kronos o keuziañ d'e c'halloud kollet, zo bet kemeret gant Zeus. Theia a gas anezhañ betek ul lec'h m'emañ ab Ditaned all en o azez, ken maleürus hag eñ, hag eno en em c'houlennont hag eñ e rankont stourm a-enep an doueed nevez (an Olimpianed). Disklêriañ a ra Okeanos e fell dezhañ lezel e c'halloud da Neizhan (doue nevez ar mor) abalamour m'er c'hav bravoc'h (Mat eo derc'hel soñj amañ e soñj ar romantourien ez eo peurbouezus ar c'hened). Klimene a zeskriv ar wezh kentañ he deus klevet sonerezh Apollon, a gavas brav betek kaout poan diwarni (ur mennozh romantour all). En diwezh e tistag Enkelados ur brezegenn a boulz an Ditaned d'an emgann. Deskrivañ a reer neuze palez Hyperion, hag e weler Hyperion e-unan evit ar wezh kentañ, an Titan nemetañ zo galloudus c'hoazh. Ouranos (doue kozh an oabl, tad kronos) a galoneka anezhañ da vont d'al lech m'emañ kronos hag an Ditaned all. Kuitaat a reer an Ditaned pa zegouezh Hyperion, hag ez aer da gaout Apollon (doue nevez an Heol, ha doue ar sonerezh, hag ar sevenadur) o ouelañ war c'hlann ar mor. En em gavout a ra Mnemosine (doueez an eñvor) gantañ ha displegañ a ra dezhi abeg e c'hlac'har : anaout a ra e e c'halloudez doueel, met n'eo ket gouest c'hoazh da dizhout anezhi. O sellet e daoulagad Mnemosine e resev ar ouziegezh a ra anezhañ un doue penn-da-benn. Echuiñ a ra ar meurgan er stad-se, e-kreiz ul linenn.\nArroudenn[kemmañ | kemmañ ar vammenn]\nArroudenn tennet eus al levrenn gentañ, enni komzoù gant an Titan Hyperion:\n"Saturn is fallen, am I too to fall?\nI cannot see – but darkness, death and darkness.\nInsult, and blind, and stifle up my pomp. –\nFall! – No, by Tellus and her briny robes!\nAnd bid old Saturn take his throne again."\nBurutelladennoù[kemmañ | kemmañ ar vammenn]\nAr vurutellerien da-heul o deus skrivet diwar-benn Hyperion ha doare Keats da sevel ar skrid meurzanevellek :\nJohn Barnard. John Keats. Cambridge University Press 1987. rannbennad 4 Hyperion: 'Colossal Grandeur'\nCedric Watts. A Preface to Keats. Longman Group Limited 1985. eil lodenn : the Art of Keats, The influence of Milton: Hyperion.\nHyperion en deus levezont un niver a oberennoù. En o zouez :\nOberenn skiant-faltazi Dan Simmons, anvet Hyperion Cantos.\nNotennoù diwar-benn Hyperion war Bartleby.com\nSellet er Wikimammenn : Hyperion .\nAdtapet diwar « https://br.wikipedia.org/w/index.php?title=Hyperion_(Keats)&oldid=1947524 »\nOberennoù lennegel diechu


Robert Goldwater (1907 e New York - 26 a viz Meurzh 1973 e New York) a oa un istorour war an arz. Gwaz Louise Bourgeois e oa ivez (e 1938 e timezjont).\nEtre 1934 ha 1957 e kelennas e Queens College e New York. Goude-se e voe anvet da gelenner e skol-veur New York. E 1957 e voe lakaet da rener mirdi arzoù kentidik New York. A-drugarez dezhañ e voe diorrenet dastumad ar mirdi : asambles gant Nelson Rockefeller e tastumas arc'hant a-walc'h da binvidikaat an dastumad.\nMortuaj Robert Goldwater savet gant Robert Rosenblum, The New York Times\nPrimitivism in modern painting / gant Robert J. Goldwater\nSkridoù Robert Goldwater er Robert Goldwater Library\nAdtapet diwar « https://br.wikipedia.org/w/index.php?title=Robert_Goldwater&oldid=1466553 »\nIstourien war an arz\nKemmoù diwezhañ degaset d'ar bajenn-mañ d'an 4 Ebr 2013, da 17:17.


Pajenn:Le Clerc - Ma beaj Londrez, 1910.djvu/51 - Wikimammenn\nPajenn:Le Clerc - Ma beaj Londrez, 1910.djvu/51\nkouret ganti ar Gatoliked. Ar wej-man ec’h int digabestret : breman ec’h int ingal d’ar Zôzon evit pez a zell ar c’hargo hag an enorio, nemet e tri zra : eur C’hatolik n’hell ket bean roue, na lutanant Iverzon, na sieller Bro-Zôz.\nGwir ê e chom c’hoaz Iverzoniz eun tamm war-lerc’h, dre m’o deus muioc’h a hent d’ober : mes a nebeudigo e tostafont d’ar gatoliked-all. Adalek ar bla 1838 n’o deus ken da bêan an deog da veleien an iliz anglikan. Koulskoude homan a dalc’h c’hoaz da ren en Iverzon evel iliz vroadus, memes tra evel e Bro-Zôz, hag-en ec’h ê katolik an tri c’hart eus lverzoniz ; dre-ze ec’h ê d’ei, evel e lec’h-all, da douch pez a leuve o deus an ilizo. An dra-ze c’hoaz a zo eneb ar gwir : mes diskaret ê d’e dro, ar bla 1869, gant lezen an disparti ; lemel a rêr digant ar veleien anglikan enn tamm eus o leuve evit hen rei d’ar veleien gatolik. Adalek breman e c’heller laret o deus tapet Katoliked an « enezen c’hoar » re an enezen vras, evit pez a zell al liberte da heuilh ar relijion.\nNe laran ket n’o deus ken da glemm diwarbenn treo-all : oh ! gê, bean o deus : re diês, dreist-oll, ec’h ê d’ar vererien dont da vean perc’hen. Mes ne zere ket ouzimp komz a ze aman.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/51&oldid=109424 »\nKemmoù diwezhañ degaset d'ar bajenn-mañ d'an 3 Du 2017, da 13:01.


Doris Buttignol - Breizh ha liesseurted\npe an debron filmañ\nDoris Buttignol a zo sevenourez ha plastikourez liesvedia dibabet ganti bevañ en ur gêriadenn peg ouzh un dosenn e departamant an Droma. Eno he deus desavet he merc'hed, en em gannet evit gwirioù ar merc'hed, stourmet gant ar bodad "Les brasseurs de cages", graet war-dro he filmoù...\nMet, alies he deus diskennet Doris an dosenn d'ar pevarlamm, gant he sac'h pakedet buan evit mont da filmañ e kornoù all ar bed el lec'h ma'z eus orinidi o stourm bemdez evit kaout ur vuhez reizh. Filmoù a-bouez a zo diwanet eno.\nHe merc'hed a vez o filmañ ganti bremañ, war doenn ar bed, e Ladakh, er manifestadegoù lec'hel a-enep gazoù skilt.\nDoris, hag ar c'hoant filmañ, an debron filmañ ?\nAet e oan war ar skrivañ da gentañ ha buan-buan em eus bet c'hoant da gaout skeudennoù. Skiant-prenet em eus tapet da gentañ e Vancouver war leurennoù arzel Kanada, e kreizennoù meret gant arzourien o-unan. Krouiñ a raent stummoù nevez ha dieub.\nDiwezhatoc'h em eus dizoloet an teulfilmañ gant filmoù Robert Kramer, Chris Marker, Frederik Wiseman pe c'hoazh Peter Watkins. Al liamm am eus graet gant ar c'hamera a zo heuliadenn al liamm am boa gant ar gwirvoud, da lavaret eo gant ar bed en-dro din n'on ket evit chom hep gwelet hag a lak ac'hanon da brederiañ diehan. Muioc'h eget ur c'hoant filmañ eo se, lavaret a rafen kentoc'h, un ezhomm evit pezh a sell ac'hanon. Un ezhomm groñs a-wechoù.\nDaoust hag ober filmoù bremañ a zo ul lodenn eus ho stourm ?\nGwir eo, ober filmoù a zo ur stourm! N'eo ket hepken abalamour d'al labour divent a vez d'ober pe bezañ ankeniet dibaouez,rak kement-se eo al lod eus ar vicher am eus dibabet.\nAr pezh a gavan diaes eo gwelet ez a war fallaat an doareoù produiñ, pegen paour eo dibaboù ar skinwel ha pegen diaes lakaat hon filmoù da dremen eno. Setu, tamm-ha-tamm, e vezer mouget hag e ranker a-wechoù plegañ d'ober evel ar re all evit treuzvevañ. Plijout a ra ma micher din, ken na ra, met kavout a ran e teu da vezañ diaesoc'h-diaesañ ober filmoù.\nFoetet ho peus bro un tamm e pep lec'h dre ar bed ?\nBevet ha filmet em eus e-pad pell e Kanada, mont a ran da Aostralia abaoe un toullad brav a vloavezhioù, ur raktres a zo ganin d'ober ur film diwar-benn an orinidi. Evit ar poent eo anvet Never, never. Mont amañ hag ahont da c'houlennata memor koshañ ar bed diwar-benn kevrin ar marv hag an adc'hanidigezh. Filmet em eus Phoker Chomo, à la limite des mondes el Ladakh. Mont a ran d'al lec'h ma'z on galvet gant un istor. Ar film a zeu war-lerc'h.\nDifenn a rit ur stourm muioc'h eget unan all ?\nNe ran ket, n'on ket «arbennikoc'h» war ur stourm eget war unan all. Ar pezh a zifennan eo ar gwir da vevañ ha da vervel evel ma'z eo dleet. Labouret em eus kalz gant an orinidi, rak int-i eo a c'houzañ ar muiañ diwar rouantelezh an arc'hant a ren ar bed, met abred pe ziwezhat e vimp-ni holl ivez en arvar. Krediñ a ran emañ an denelezh a-bezh en arvar gant ar galloud he deus d'en em zistrujañ. Ar gwall freuzoù a vez graet d'ar biosfer a zo bras-bras ha ne vo ket tu da eilpennañ an traoù. Paeañ a rankimp ober evit kement-se.\nDres, filmañ a rit ivez en ho pro, anat deoc'h !\nUr film a zo o tont er maez d'an 2 a viz Ebrel diwar-benn ar gaz skilt No gazaran, chroniques d’une mobilisation citoyenne, ha kemer a ran perzh er stourm evel keodedourez emskiant eus ar gudenn-se hag eus an treuzkemm doare energiezh. Emaomp o vevañ en ur gevredigezh, er C'hornôg, diazezet war energiezhioù puilh ha marc'had-mat. Cheñchet eo an traoù bremañ hag emaomp e dibenn ar pinvidigezhioù fosil hag e talomp ivez ouzh skogoù labour an den war ar biosfer. Deuet eo ar geodedourien da vezañ bevezerien, ankounac'haet o deus e oant o tont hag ez int stag da vat ouzh ar bed naturel. Ur gartenn-gred n'eo evito nemet un tamm plastik, graet diwar ar petrol, ar petrol-se tennet eus hidrokarbidennoù o tont eus ar bed naturel...\nHa goude ?\nGoude-se e labourin war Le Sacrifice de K’iid K’iyaas, (an titl a vo kemmet), un istor hag a dremen er Meurvor Habask gant an Indianed Haidas, pobl an totemoù. Komz a ra eus ar gwez diwezhañ bras divent en hantervoul norzh. Mont don el liammoù a zo etre an den hag ar c'hoadeier. Ha kenderc'hel a rin gant ma hent gant Voyage en mémoires indiennes, filmet e 2005 gant Jo Béranger, mont a ran a-wechoù gant la Couverture vivante, merc'hed eus ar bed a-bezh hag a ra ul labour dispar a-stroll. Hunvreal a ran ivez...\nDizoleiñ holl filmoù Doris war he lec'hienn klok-mat : http://www.dorisbuttignol.fr/\nLa couverture vivante a zo danvez ur film gant Doris, Tr'âmes, hag e c'heller gwelet penaos eo bet diwanet ar strollad etrebroadel-se dre vont war : http://www.couverturevivante.org/\n« Skoet mat on bet nevez 'zo gant ar film Atalaku savet gant Dieudo Hamadi, filmet e-kerzh dilennadegoù prezidant ar C'hongo e 2011, sabatuus! » :\n«Kemer a ran amzer a-wechoù da lenn levrioù Eliot Pattison hag e heuliad gant an enseller Shan, an dudenn bennañ. Lennit La gorge du dragon! Adlenn a ran ivez Doris Lessing, marv nevez 'zo, he levr Le carnet d'or a chom ken talvoudus hag al lennadenn gentañ am boa graet. »\nTitour diwar-benn ar gaz skilt :\nTeuliad kelaouiñ Voyage en mémoires Indiennes : http://semainedespeuples.free.fr/images/DPVMI.pdf\nAn daou film-se a gaver war lec'hienn Lardux films, a brodu hag a skign en un doare «disheñvel» ha engouestlet: http://www.lardux.com/spip.php?page=rubrique&id_rubrique=1&criteretri=date


Jean-Marc Furlan, entraîneur du Stade Brestois © Radio France - Thomas Lavaud\nDiffusion du vendredi 15 mars 2019 Durée : 11min\nEchuiñ a ra fenoz prantad an divizoù bras, paotr e roched melen n'eus roet e soñj. Gouel Sant Padrig : "Soft power" Bro Iwerzhon. Difennet eo da suporterien Brest mont d'ar Voustoer.\nEchuiñ a ra fenoz prantad an divizoù bras\nPemp miz'zo e oa bet gwelet ar rochedoù melen kentañ war kroazioù-hent-tro bro frañs... Abaoe ar 15 a viz Genver ez eus deus divizoù bras e pep lec'h er vro. Ar re ziwezhañ a zo neuze. Jean-Luc Mingant a oa bet da vanifestiñ gant ur roched melen pa oa krog an emsavadeg. Ne z'a ket mui da vanifestiñ ha n'eo ket evit krediñ kenneubeut e servijo d'un dra bennak an diviz bras mañ.\nà réécouter An diviz bras : adselaouit an abadenn ispisial enrollet e Montroulez\nGouel Sant Padrig : "Soft power" Bro Iwerzhon\nLidet e vez gouel ar Sant Padrig tro-dro d'ar bed en dibenn-sizhun mañ Eveljust pa komzomp diwar-benn ar gouel-mañ omp techet da soñjal er banneoù bier, d'ar Guinness eveljust. Gaël Simon a labour er breujoù e Pariz. Pedet e oa bet da greizteiz e kannadti Bro Iwerzhon e Pariz. Hag anat evitañ eo ivez Gouel Sant Padrig un digarez brav evit ar vro d'ober brud vat.\nDifennet eo da suporterien Brest mont d'ar Voustoer\nWarc'hoazh ne vint ket o suportiñ ar memes skipailh, padal Tangi Gueganton ha Youn Nikolaz a zo kounnac'het memes mod. Difennet eo da suporterien Brest mont da stad ar Voustoer warc'hoazh. N'eus ket c'hoant Prefed ar Mor-bihan gwelet suporterien Brest en Oriant kuit na vefe reuz suporterien an div skipailh.\nà lire aussi Ligue 2 : Le Stade Brestois et Le FC Lorient disputent un derby électrique\nDiffusion le vendredi 22 mars 2019 de 19:00 à 19:05\nDiffusion le jeudi 21 mars 2019 de 19:00 à 19:05\nDiffusion le mercredi 20 mars 2019 de 19:00 à 19:05\nDiffusion le mardi 19 mars 2019 de 19:00 à 19:05\nDiffusion le lundi 18 mars 2019 de 19:00 à 19:05\nDiffusion le vendredi 15 mars 2019 de 19:00 à 19:05\nDiffusion le jeudi 14 mars 2019 de 19:00 à 19:05\nCa cause à Brest Inscriptions au Trail du Bout du Monde (57 ou 37 ou 20 km) dès ce vendredi\nIls sont fous ces Bretons Denis et ses plantations de thé vert à Languidic (56)\nIls sont fous ces Bretons Léa ramasse cartons et verres pour les autres en Morbihan


Adélaïde-Louise d'Eckmühl de Blocqueville - Wikipedia\nAdélaïde-Louise d'Eckmühl de Blocqueville, bet ganet Adélaïde-Louise Davout d'an 8 a viz Gouere 1815 e Pariz hag aet da Anaon d'ar 6 a viz Here 1892 e Villers-sur-Mer (Calvados, Bro-C'hall), a oa ul lennegourez hag ur varzhez c'hall.\nMont a reas da varkizez e 1835 goude dimeziñ gant ar markiz Edmond-François Pierre de Couliboeuf de Blocqueville (1788-1861). Gwelet e veze e lez Loeiz-Fulup Iañ alies betek mont e mignoniezh gant ar rouanez Maria Amalia.\nGoude marv he fried e teuas da vezañ hec'h ostel ur saloñs ma c'halled kejañ gant mondianed ar mare : ar brederourien Elme-Marie Caro ha Victor Cousin, ar skrivagnerien Jules Claretie hag Octave Feuillet, al livour Ingres, ar sonaozer Franz Liszt, an akademiad Thiers, hag all...\nHec'h oberenn gentañ, ar romant Perdita, a voe embannet e 1859 ha heuliet gant un dek bennak all, unan anezhe deuet e-maez war-lerc'h marv ar skrivagnerez.\nMerc'h diwezhañ ar marichal Louis Nicolas Davout (1770-1823) e oa Adélaïde, hag en em ouestlañ a reas da enoriñ eñvor ar soudard kozh en devoa kemeret perzh en emgannoù meur Napoleon Iañ.\nD'an 2 a viz C'hwevrer 1885 he devoa graet he meno legadiñ tri c'hant mil lur ar mare evit ma vije savet un tour-tan e Sant-Pêr (ur porzh bihan e Penmarc'h, Bro-Vigoudenn), goulennet groñs ganti ma vije roet an anv "d'Eckmühl" d'ar savadur da zont. Kement-mañ a voe diskuliet d'an 9 a viz Kerzu 1892 pa voe anavezet c'hoantoù diwezhañ ar varkizez. Degemeret e voe al legad gant ar Stad c'hall e 1893. Bet kroget al labourioù e penn-kentañ 1894 e voe lidet digoradur Tour-tan Sant-Pêr d'ar 17 a viz Here 1897.\n1859 : Perdita,\n1861 : Chrétienne et Musulman,\n1863 : Le prisme de l'âme : étude,\n1865 : Rome,\n1874 : Les Soirées de la villa des Jasmins (peder levrenn),\n1879/80 : Le Maréchal Davout, prince d'Eckmühl, raconté par les siens et par lui-même (peder levrenn,\n1884 : Roses de Noël. Pensées d'hiver,\n1885 : Pensées d'un pape (Clément XIV), publiées par la Mise de Blocqueville,\n1887 : Le maréchal Davout, prince d'Eckmühl. Correspondance inédite, 1790-1815. Pologne, Russie, Hambourg,\n1888 : Chrysanthèmes, pensées d'automne,\n1891 : À travers l'Invisible,\n1894 : Pensées et souvenirs.\nTour-tan Sant-Pêr war Phares du monde\n↑ Aet da briñs Eckmühl d'ar 15 a viz Eost 1809 da-heul Emgann Eckmühl e Rouantelezh Bavaria d'an 22 a viz Ebrel 1809.\n↑ Adembannet e 1892 evel Stella et Mohammed, ou Chrétienne et musulman.\nAdtapet diwar « https://br.wikipedia.org/w/index.php?title=Adélaïde-Louise_d%27Eckmühl_de_Blocqueville&oldid=1824164 »\nKemm diwezhañ d'an 10 Gen 2019 da 21:31


Pajenn:Sales - Introduction d’ar Vuez devot.djvu/232 - Wikimammenn\nPajenn:Sales - Introduction d’ar Vuez devot.djvu/232\nlaich pehini a red en ur zevi ha tuma ha tuont hep en em arreti e nep leac’h. Dangerus eo ato quemeret remejou violant ; rac mar quemerer mui eguet a ranquer, pe ma na vent quet preparet mad e noasont cals da nep o c’hemer. Ar briedelez a so bet benniguet hac ordrenet a ur perz evit remet ouz ar goncupissanç hac ez eo evit guir ur remed excellant, mæs ur remed violant eo cousgoude, ha parconsecant ur remed dangerus nemet gant moderation en em servichet anezan.\nAjouti a ràn penaus e vez separet alies an eil pried diouz eguile gant naouzpet seurt afferou pe gant clevejou hir, ha racse o deveus izom an dud demezet eus a ziou seurt chastete, unan evit en em absteni toutafæt pa zeo separet dre an occasionou-se, hac un all evit en em voderi pa vezont assambles en o zrein ordinal. Certenamant Santes Catel a Sienne a velas etouez ar re Zaonet cals a eneou tourmantet bras meurbet, o veza bet violet ar santelez eus ar briedelez, ar pez a yoa c’hoarvezet, emezi, non pas abalamour d’ar c’hrevusdet eus ar pec’het, rac ar muntrou hac ar blasphemou a so grevussoc’h, mæs abalamour ar re pere a goumet ar pec’hejou-se a enep un usaich eus ac briedelez, ne reont scrupul ebet anezo, hac evelse e continuont enno pell amser. Guelet a rit eta penaus ar chastete a so necesser da\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/232&oldid=118443 »\nKemmoù diwezhañ degaset d'ar bajenn-mañ d'an 7 Eos 2018, da 14:16.


Pajenn:Juluen - An Ankelc her.djvu/36 - Wikimammenn\nPajenn:Juluen - An Ankelc her.djvu/36\nGret ’vel ma lâr ar furnez, hag en em gavfet bepred êzet. Ha bremam, Luch ar Bitouz, kenavo ’vit an deiou, ha gwelloc’h yec’hed d’ac’h.\n(Ar medisin ac’h a kuit).\nKenavo, otrou, ha bennoz Doue d’ac’h !\nAc’hanta, Mari, petra lerez deus an treo man ?. — Ar Bobaleon a zonje d’ean e oan me sod, hag e oa me a re an dourni hag ar jeu a ve aman, eur pennad ’zo !!! Me ouie mat ne c’hoarvee netra ganin. Ha koulskoude, ’vel ma ’n eus lâret d’in an O. Bibichen, am eus eun tamm terzien ; hag, e gwirione, poan am eus ’n em fenn… Arru on da gredi penôs an hini an neus bet c’hoantaet ober diouzin eur Zant Mellarje, a dle bean roet d’in eun dra bennak da gousket rak, anez ze, e vijen bet dihunet velkent ! Hag ar pez an neus grêt d’in kemer eo a zo breman kiriek d’am foan-benn. Evel c’hoant am eus da vont d’ober eun tamm bale. Ma c’h afen da gaout an ôtrou « juj » ! Adalek ma oa ar medisin e Lomikêl hirie, e tle bean ar barner ive, rak peurvuian e teuont aman bep yaou, hag ar yaou a zo hirie, pe ’n em dromplan. An archerien a zo gant o jeu, — met ne gredan kel e vefe eun dra fall lâret eur gir bennak d’an otrou « juj », ma vo gwelet hag-en n’hellfer ket dont a-benn da lakat, evelkent, ar biz war ar gouli.\n(Mont a ra al Luch arôk).\nMARI BIKAOUIK, hec’h unan\nAr paourkêz den ! Trubuilhet eo kenan e spered, ha n’eo ket souezus ! Gant ma torro d’ean da vihanan !… Met n’eo ket awalc’h kontan kôjou ha chom hep dibri tamm ! Red mat eo d’in fichan eun dra bennak ’velkent… (Kregi ra el lapin). Al lapin-man da vihanan, ac’h a da vean kignet ha laket da boac’hât dioustu, ma ’n evo ar paour-kêz Luch eun tamm da zibri, pa ’n em gavo er gêr ; ne gredan ket refe ze droug d’ean… Ha neuze, eun tamm lapin ! Meujou a sort-se na begont ket bemde ouz e c’henou. (Perig bihan a zihun hag a grog da c’hrignouzal). Hag heman o tihuni krak pa n’am oa ket amzer da zioueret gantan… (Mont a ra d’hen luskellât). En eul luskellat anean eur pennadig, e kousko c’hoaz marteze, hag am eus peuc’h dioutan.\nAdtapet diwar « https://br.wikisource.org/w/index.php?title=Pajenn:Juluen_-_An_Ankelc_her.djvu/36&oldid=107692 »\nKemmoù diwezhañ degaset d'ar bajenn-mañ d'an 15 Gwe 2017, da 14:24.


panerai - Quel modèle sport chic? Breitling / Rolex / Panerai / Cartier - Page 2\nSujet: Re: Quel modèle sport chic? Breitling / Rolex / Panerai / Cartier Lun 3 Sep - 21:39\nSujet: Re: Quel modèle sport chic? Breitling / Rolex / Panerai / Cartier Lun 3 Sep - 22:41\nSujet: Re: Quel modèle sport chic? Breitling / Rolex / Panerai / Cartier Lun 3 Sep - 23:01\nSujet: Re: Quel modèle sport chic? Breitling / Rolex / Panerai / Cartier Mar 4 Sep - 9:17\nSujet: Re: Quel modèle sport chic? Breitling / Rolex / Panerai / Cartier Mar 4 Sep - 16:12\nSujet: Re: Quel modèle sport chic? Breitling / Rolex / Panerai / Cartier Mar 4 Sep - 20:37\nSujet: Re: Quel modèle sport chic? Breitling / Rolex / Panerai / Cartier Mar 4 Sep - 20:41\nSujet: Re: Quel modèle sport chic? Breitling / Rolex / Panerai / Cartier Mar 4 Sep - 22:31\nSujet: Re: Quel modèle sport chic? Breitling / Rolex / Panerai / Cartier Mer 5 Sep - 9:59\nSujet: Re: Quel modèle sport chic? Breitling / Rolex / Panerai / Cartier Mer 5 Sep - 10:18\nSujet: Re: Quel modèle sport chic? Breitling / Rolex / Panerai / Cartier Mer 5 Sep - 10:43\nSujet: Re: Quel modèle sport chic? Breitling / Rolex / Panerai / Cartier Mer 5 Sep - 12:07\nSujet: Re: Quel modèle sport chic? Breitling / Rolex / Panerai / Cartier Mer 5 Sep - 12:39\nSujet: Re: Quel modèle sport chic? Breitling / Rolex / Panerai / Cartier Mer 5 Sep - 13:00\nSujet: Re: Quel modèle sport chic? Breitling / Rolex / Panerai / Cartier Mer 5 Sep - 13:15\nSujet: Re: Quel modèle sport chic? Breitling / Rolex / Panerai / Cartier Mer 5 Sep - 13:18\nSujet: Re: Quel modèle sport chic? Breitling / Rolex / Panerai / Cartier Mer 5 Sep - 13:20\nSujet: Re: Quel modèle sport chic? Breitling / Rolex / Panerai / Cartier Mer 5 Sep - 13:42\nSujet: Re: Quel modèle sport chic? Breitling / Rolex / Panerai / Cartier Mer 5 Sep - 14:57\nSujet: Re: Quel modèle sport chic? Breitling / Rolex / Panerai / Cartier Jeu 6 Sep - 13:47\nSujet: Re: Quel modèle sport chic? Breitling / Rolex / Panerai / Cartier Jeu 6 Sep - 13:49\nSujet: Re: Quel modèle sport chic? Breitling / Rolex / Panerai / Cartier Jeu 6 Sep - 17:17\nSujet: Re: Quel modèle sport chic? Breitling / Rolex / Panerai / Cartier Jeu 6 Sep - 17:21\nSujet: Re: Quel modèle sport chic? Breitling / Rolex / Panerai / Cartier Jeu 6 Sep - 18:18


Enezenn he zregont arched, Maurice Leblanc - Le blog de kantreadennou\n<< Divizoù Goscinny pe diviz... A-raok mont d'an Hellfest... >>\n27 avril 2012 5 27 /04 /avril /2012 16:30\nEnezenn he zregont arched, Maurice Leblanc\nKenderc'hel a ra an dastumadeg Noctambule da gempenn romantoù e bandennoù-treset. Setu m'en deus Marc Lizano labouret war "L'Ile aux trente cercueils", unan eus an istorioù polis gwellañ skrivet gant Maurice Leblanc, tad Arsène Lupin. An tresour, breizhad anezhañ (Ganet e Gwened, kresket e Ploermael, o vevañ e Roazhon), en deus kavet un tres hag ul liv a zere evit taolenniñ enezenn Sarek e Gouere 1917. Na glaskit ket Sarek en ur c'hartennaoueg, n' he c'havoc'h ket, met ma fell deoc'h he lec'hiañ e c'hellit he ijinañ e lec'h ar Glenan, peogwir eo meneget emañ e-tal Beg Meilh.\nNe gavimp ket amañ Arsène Lupin, met ur vaouez vrav, Véronique d'Hergemont, 14 bloaz goude ma vefe aet he mab diwar wel, skrapet ma oa bet gant he zad evit manifestiñ e enebiezh ouzh eured e verc'h gant ar c'hont Vorski, un den iskis, teñval e dremened. An emgavedigezh gant he mab a vo diaes da vevañ eviti hag evit hon nervennoù.\nDibabet en deus Marc Lizano hor splujañ en-dro e aergelc'h ar pennadoù embannet da gentañ e stumm ur romant da vezañ heuliet, o silañ gant ampartiz elfennoù ur suspens poblet a beulvanioù, kalvarioù hag a vigodenned. Plijus eo al lusk hag ankenius ar gweledvaoù.\nAnzav a ra Marc lizano e oa bet merket gant ar stirad skinwel tennet eus al levr e 1979. 9 vloaz e oa d'ar c'houlz-se ha skoet e oa bet gant an aergelc'h skrijus (gwashoc'h c'hoazh o vezañ breton a orin, d'am soñj). Ar c'hoant a oa gantañ abaoe pell da labourat war gempennadur ar romant e bandenn-dreset. (Ne c'hellan nemet bezañ a-du gantañ evit lavarout n'eo ket chomet diseblant sellerien ar stirad skinwel-se, evel m'o deus testeniet komzoù ma gwreg p'he deus gwelet ar vandenn-dreset (ar romant treset, ma kavit gwelloc'h) : "Ho, L'île aux trente cercueils, tu te rappelles du feuilleton !" O ya sur ! Ha dastumad Arsène Lupin am boa dija lennet d'ar c'houlz-se, "Enezenn he zregont arched" o vezañ ma c'haretañ.\nEvit klozañ gant ma buhez personel e venegin memestra e kaso lennadenn ar vandenn-dreset eñvorennoù plijus da sellerien ar stirad skinwel met gallet o defe ar pennadoù 5 ha 6 bezañ displeget un tammig muioc'h evit ar re n'anavezont tamm ebet an istor. Amañ e vez an dalc'h gant ar bandennoù-treset tennet diwar romantoù. En hevelep dastumadeg, Noctambule, e kaver ivez "Le dernier des Mohicans", bet skridvarnet gant ar Geekezig link, ur vandenn-dreset e lec'h ma kaver ar memes kudenn gant Catmalou he doa graet ar c'hempenn met kempouezet kerkent gant labour Cromwell.\nDerf Backderf : Punk Rock & Mobile homes "Hep ar punk e vefen troet da sot" !\nMatematik ha bandennoù treset\nBandenn dreset : "Ma révérence"\nEn ur follennata...\nPublished by kantread - dans Bandennoù-treset\nBeaj er sixties\nAr rap a blij din !\nMa plij ar rap deoc'h !\nA bep seurt (61)\nAbadennoù sonerezh (32)\nIstor ar rock (29)\nIstorioù bihan ar Rock 'N Roll (17)\nIstor ur ganaouenn (16)\nSonerezh Breizh (7)\nNe gomprenan ket (kalz)\nVoir le profil de kantread sur le portail Overblog


Arequipa (Ariqipa e ketchwaeg) zo ur gêr vras eus Perou, an eil kêr vrasañ goude ar gêr-benn, Lima. Pennlec’h rannvro Arequipa eo. Poblet eo gant 852 807 a annezidi (e 2013).\nArequipa e-harz ar menez-tan Misti.\nEmañ Arequipa 2325 metr a-us live ar mor. Er reter hag en norzh dezhi emañ an Andoù, gant menezioù-tan evel ar menez Misti, an hini brudetañ anezho, 5821 metr a uhelder dezhañ.\nKrouet e voe Arequipa gant ar gonkistadored spagnol d’ar 15 a viz Eost 1540, hag anvet e voe ar gêr nevez “Villa Hermosa de Nuestra Señora de la Asunción”. E 1541 e voe roet an anv Arequipa dezhi, war urzh roue Spagn Carlos Iañ.\nEn amzer Impalaeriezh trevadennel Spagn e oa ur gêr a bouez e Suamerika. Abalamour d’an istor-se ha d’ar savadurioù eus ar mare-hont eo bet lakaet war roll lec’hiennoù ar Glad bedel gant UNESCO, abaoe ar bloavezh 2000. Kalz a douristed a zeu di, da weladennniñ ar gêr gozh hag ar vro tro-dro. E kreiz-kêr emañ manati Santa Catalina, brasañ manati ar bed.\nJosé Luis Bustamante y Rivero (1894–1989), prezidant Perou etre 1945 ha 1948\nMario Vargas Llosa, skrivagner, tapet gantañ Priz Nobel al Lennegezh e 2010\nLec'hienn Kumun Arequipa\n(en) (fr) Pajenn diwar-benn kreiz-kêr Arequipa e lec'hienn UNESCO\nAdtapet diwar « https://br.wikipedia.org/w/index.php?title=Arequipa&oldid=1534137 »\nDernière modification le 19 Her 2013, à 16:24\nKemmoù diwezhañ degaset d'ar bajenn-mañ d'an 19 Her 2013, da 16:24.